Και όμως η κέτσαπ είναι «made in China»! - Διατροφή & Υγεία - Shopforum.gr\nΚαι όμως η κέτσαπ είναι «made in China»!\nΑπό Petros, Νοεμβρίου 11, 2014 in Διατροφή & Υγεία\nΔημοσιεύτηκε Νοεμβρίου 11, 2014\nΠοια είναι η καταγωγή των fortune cookies; - Τα κρουασάν δεν είναι γαλλικά και η μηλόπιτα δεν έχει τις ρίζες της στην Αμερική\nΕνώ οι περισσότεροι άνθρωποι ξέρουν ότι το πρωτότυπο χάμπουργκερ κατάγεται από τη Γερμανία και ότι οι Ιταλοί δεν ήταν οι πρώτοι που έφτιαξαν πίτσα, υπάρχουν κάποια τρόφιμα που νομίζουμε ότι ξέρουμε την προέλευσή τους, όμως στην ουσία κάνουμε όλοι λάθος.\n1. Τα fortune cookies δεν είναι από την Κίνα\nO Γιάσουκο Νακαμάτσι, ένας μεταπτυχιακός φοιτητής από την Ιαπωνία που ερευνούσε την προέλευση αυτών των τυχερών μπισκότων, δήλωσε στους New York Times το 2008, πως τα fortune cookies στην πραγματικότητα είναι ιαπωνικά. Μάλιστα, το ABC το ίδιο έτος μετέδωσε ότι τα τυχερά μπισκότα δεν τα δίνουν πουθενά στην Κίνα και σε έρευνα που έκανε δημοσιογράφος του δικτύου μοιράζοντας fortune cookies στους Κινέζους, διαπίστωσε τρομερή σύγχυση και άγνοια.\n2. Ωστόσο, η λέξη «κέτσαπ» έχει τις ρίζες της στην Κίνα\nΗ λέξη «κέτσαπ» σήμαινε πρώτα «σάλτσα ψαριού» στην κινεζική διάλεκτο της επαρχίας Φουτζιάν για περισσότερα από 500 χρόνια πριν. Σήμερα η λέξη αυτή εξακολουθεί να σημαίνει «σάλτσα» σε πολλές κινεζικές διαλέκτους. Μάλιστα, στην αρχική... συνταγή δεν υπήρχαν τομάτες. Ήταν μια έντονη σάλτσα φτιαγμένη από αλμυρούς γαύρους την οποία οι Κινέζοι ναυτικοί «γνώρισαν» και σε άλλες χώρες της Νοτιοανατολικής Ασίας, όπως τη Μαλαισία και την Ινδονησία και έπειτα κατέληξε στη Δύση. Ωστόσο, η προσθήκη ντομάτας στην... κέτσαπ μπορεί να είναι μια αμερικανική εφεύρεση. Σύμφωνα με όσα έχουν γίνει γνωστά η πρώτη δημοσιευμένη συνταγή κέτσαπ (με τομάτα) γράφτηκε από τον Τζέιμς Μιζ, επιστήμονα από την Φιλαδέλφεια, το 1812.\n3. Τα churros δεν είναι από το Μεξικό\nΟι... ειδικοί είναι ακόμα διχασμένοι για το αν ήταν Ισπανοί βοσκοί, Πορτογάλοι ναύτες ή Κινέζοι που έφτιαξαν πρώτοι τα churros, που μοιάζουν με λουκουμάδες. Ενα είναι το μόνο σίγουρο: αυτό το φαγητό δεν επινοήθηκε από τους Μεξικανούς. Μερικές θεωρίες λένε ότι Ισπανοί βοσκοί ήταν εκείνοι που τα έφτιαξαν πρώτοι, όταν συνειδητοποίησαν ότι ήταν εύκολο να γίνουν σε τηγάνια πάνω από τη φωτιά, και τα ονόμασαν «churros» λόγω της φυλής προβάτων που ονομάζεται «churra» και προέρχεται από την Ιβηρική Χερσόνησο.\nΗ άλλη θεωρία είναι ότι Πορτογάλοι ναύτες ανακάλυψαν παρόμοια γλυκά στην Κίνα και τα έφεραν πίσω στην χώρα τους. Στη συνέχεια, η Ισπανία τα... έκλεψε από την Πορτογαλία και τα έκανε δικά της. Όποιος και αν τα επινόησε, πάντως, τα churros εισήχθησαν στη Λατινική Αμερική από κατακτητές.\n4. Η μηλόπιτα δεν είναι αμερικανική εφεύρεση\nΟι Αμερικανοί θα πρέπει μάλλον να σταματήσουν να λένε την φράση «American as apple pie», καθώς οι Βρετανοί ήταν εκείνοι που πρώτοι έφτιαξαν αυτή τη γλυκιά πίτα. Η πρώτη συνταγή κολοκυθόπιτας γράφτηκε σε ένα βρετανικό βιβλίο μαγειρικής το 1675, ενώ η μηλόπιτα αναφέρεται για πρώτη φορά σε ένα ιστορικό έγγραφο που γράφτηκε από τον Βρετανό ποιητή Ρόμπερτ Γκριν, όπου έγραψε: «Η ανάσα σου είναι σαν τους ατμούς της μηλόπιτας».\n5. Τα κρουασάν δεν είναι γαλλικά\nΗ προφορά της λέξης είναι αρκετά εύκολο να μας οδηγήσει στην υπόθεση ότι το κρουασάν είναι... γέννημα -θρέμμα της Γαλλίας. Ωστόσο, το σχήμα ημισελήνου του αγαπημένου μας κρουασάν έγινε πραγματικότητα για πρώτη φορά τον 17ο αιώνα στην Αυστρία. Στη συνέχεια, τον 18ο αιώνα, η βασίλισσα Μαρία-Αντουανέτα, που ήταν από τη Βιέννη, εισήγαγε την απόλαυση αυτή στη Γαλλία, και έτσι οι Γάλλοι αρτοποιοί τον 20ο αιώνα έκαναν το... θαύμα που γνωρίζουμε σήμερα.\nΔημοσιεύτηκε Νοεμβρίου 12, 2014


Αρχική Υγεία & Ομορφιά Fashion news Γυναικεία παπούτσια και οι εκπτώσεις που ξεκίνησαν!\nΑν είσαι μάνα που πάντα οι προτεραιότητές σου στις αγορές είναι τα παιδικά ρούχα και παπούτσια και οτιδήποτε άλλο παιδικό, σίγουρα περιμένεις με λαχτάρα τις εκπτώσεις. Περιμένεις τις εκπτώσεις ώστε να ψωνίσεις κάτι για τον εαυτό σου σε καλύτερη τιμή! Τα γυναικεία παπούτσια θεωρώ ότι για τη πλειοψηφία των γυναικών αποτελούν φετίχ. Για τις γυναίκες τα παπούτσια από ένα σημείο και μετά σταματάνε να είναι υποδήματα με την κυριολεκτική τους έννοια και γίνονται αξεσουάρ, κομμάτι του στυλ, που συμπληρώνει ένα σύνολο που λέγεται εμφάνιση! Στο Rovo.gr θα βρεις μια τεράστια γκάμα σε γυναικεία παπούτσια για όλα τα γούστα που θα σε ενθουσιάσουν!\nΒρες αυτό που σου ταιριάζει και θα αποτελέσει την υπογραφή του προσωπικού σου γούστου. Να θυμάσαι πως ένα ακόμη και αδιάφορο θεωρητικά “συνολάκι“, μπορεί να «σωθεί» από ένα εκπληκτικό παπούτσι! Ο κανόνας λέει το εξής: επιλέγεις ένα πιο “ήρεμο” σύνολο με ένα πιο “ζωηρό” παπούτσι ή και το αντίστροφο δημιουργώντας ένα σικ outfit που θα συζητηθεί!\nΟι γόβες προσδίδουν αισθησιασμό, δυναμισμό, κομψότητα και υψηλή αισθητική ανάλογα με το είδος που θα επιλέξεις να φορέσεις. Ποια γυναίκα δεν λατρεύει τα ψηλοτάκουνα; Εκτός από ότι σε δείχνουν πιο ψηλή και αναδεικνύουν την σιλουέτα σου, σε κάνουν να αισθάνεσαι ευθύς αμέσως σαν μοντέλο πασαρέλας.\nΕυκολοφόρετες και άνετες. Safe επιλογή αρκετών γυναικών για διακοπές και βόλτες σε οποιοδήποτε έδαφος ήρθαν για να μείνουν!\nΔεν χρειάζεται να ασχολείσαι με τον χορό για να φορέσεις μπαλαρίνες παπούτσια,θα ήταν καλό όμως να έχεις λεπτούς αστραγάλους για να αποφύγεις τραυματισμούς. Γλυκά, απλά και θηλυκά φοριούνται σχεδόν όλες τις εποχές.\nΜε τόσες επιλογές παπουτσιών που έχουμε λογικό είναι να μας διαφύγουν τα μοκασίνια. Πολύ άνετα και με ρομαντικό χαρακτήρα καλό θα ήταν να τα έχουμε στα υπόψη μας.\nΟι γυναίκες απλά λατρεύουμε τις μπότες! Υπάρχουν πολλά και διαφορετικά είδη μπότα που ανάλογα με το τι σου ταιριάζει και του τι σε βολεύει θα βοηθήσει την επιλογή σου. Μη ξεχνάς είναι ζεστές… ιδανικές για τις κρύες ημέρες του χειμώνα!\nTips για έξυπνες αγορές χωρίς να καταλήξεις με τύψεις για το πορτοφόλι σου:\nΕίναι σημαντικό πριν ξεκινήσεις τις αγορές να υπολογίσεις το διαθέσιμο budget και με βάση αυτό να κινηθείς. Δεν θέλεις σε καμία περίπτωση να μην έχεις να πληρώσεις τέλος του μήνα το ρεύμα ή το ενοίκιο…\nΚαλό θα ήταν να φτιάξεις μια λίστα με τα πράγματα τα οποία στην πραγματικότητα χρειάζεσαι και ανάλογα με τα ρούχα σου και τα κατάλληλα παπούτσια που θα χρειαστείς ή σου λείπουν.\nΕπέλεξε κομμάτια που ξέρεις ότι ταιριάζουν στο στυλ σου και δεν θα καταλήξουν στην ντουλάπα σου αφόρετα. Safe επιλογές και ευέλικτες ώστε να κάνεις συνδυασμούς με ρούχα και τσάντες που ήδη διαθέτεις.\nΠροηγούμενο άρθροΓυναικεία φορέματα πώς θα επιλέξω αυτό που με κολακεύει;\nΕπόμενο άρθροΕβδομαδιαίες προβλέψεις από 20 ως 26 Ιανουαρίου 2020\nNatassa's blog tips 17 Ιανουαρίου 2020 At 08:46


Αιμίλιος Χειλάκης - «Γιατί σιχαίνομαι τον Ακύλα Μεγαρίτη» | in.gr\n12 Οκτωβρίου 2021, 10:36\nΚαλεσμένος στην εκπομπή του Γρηγόρη Αρναούτογλου βρέθηκε ο Αιμίλιος Χειλάκης,πιο γοητευτικός και ώριμος από ποτέ.\nΜίλησε με μεγάλη άνεση για τα πάντα. Ο ηθοποιός αποκάλυψε το παρασκήνιο πίσω από τη συμμετοχή του στις Άγριες Μέλισσες, μίλησε για το ρόλο του σκληρού Ακύλα και εξήγησε γιατί δεν έχει social media.\nΔεν παρέλειψε, φυσικά, να αναφερθεί και στα 10 χρόνια που είχε να κάνει τηλεόραση!\n«Είχα να κάνω δέκα χρόνια τηλεόραση από Το Νησί στο Mega. Δεν μου αρέσω να με βλέπω στην τηλεόραση.\nΌταν βάζεις στόχο να πετύχεις κάποια πράγματα κατά τη διάρκεια του γυρίσματος και βλέπεις ότι δεν τα έχεις βγάλει στο γύρισμα, λες: “εντάξει τώρα αυτό θα μείνει έτσι για πάντα” γιατί μιλάω για λάθη που εγώ καταλαβαίνω. Στο θέατρο ακόμη και ένα λάθος μπορεί να περάσει ως κανονικό.\nΕίχα πει πως δεν θα ξαναέκανα τηλεόραση. Από τότε όμως που το δήλωσα το κράτησα και για δέκα – έντεκα χρόνια όπου και απείχα».\nΓια την συνεργασία του με το σήριαλ «Αγριες Μέλισσες» και τον χαρακτήρα του είπε τα εξής:\n«Ο Λευτέρης Χαρίτος μου είχε τηλεφωνήσει το 2019 και του είχα πει:\n“Μη μου πεις καν γιατί πρόκειται, δεν προλαβαίνω γιατί σκηνοθετώ και παίζω σε παράσταση που θα κάνει περιοδεία. Δεν προλαβαίνω να κάνω γύρισμα.\nΜη με μπλέξεις εμένα με τηλεόραση, έχω να κάνω πάρα πολλά χρόνια”.\nΚάποια στιγμή βλέπω τότε τα πρώτα επεισόδια και λέω: “Α, καλή δουλειά έκανε”\nΠαίζω έναν ρόλο που δεν μπορώ να αγαπήσω με τίποτα. Απέχει παρασάγγας όχι μόνο ιδεολογικά αλλά και κοινωνικά, σαν σύζυγος, σαν φίλος, σαν πατέρας.\nΑυτό όμως που νομίζω ότι διαφέρω και σιχαίνομαι σε αυτόν τον χαρακτήρα, με βοηθά να το φτιάξω και να σας το δείξω».\nΓιατί απέχει συνειδητά από τα social media ο Αιμίλιος Χειλάκης;\n«Δεν έχω twitter.\nΜαθαίνω ότι γράφονται κάποια πράγματα, δεν ξέρω όσα γράφονται, στο facebook επίσης. Είναι κάποια μέσα τα social media τα οποία κάνουν για κάποια συγκεκριμένη δουλειά για να διαφημιστεί μια δουλειά.\nΔεν μπορώ να πιάνω κουβέντα εκεί γιατί χάνεται ένας πολύτιμος χρόνος προετοιμασίας για άλλα πράγματα.\nΔείτε τι άλλα δήλωσε ο ηθοποιός για τις προδοσίες της ζωής του:\nΣχετικά άρθρα: ➤ Γρηγόρης Αρναούτογλου – Θα παρουσιάσει τελικά τον «Εκατομμυριούχο»; ➤ Έλληνες μεταγλωττιστές – Εκπέμπουν SOS με ένα συγκλονιστικό βίντεο – Οι φωνές των αγαπημένων ηρώων ζητούν στήριξη ➤ Γιώργος Μαυρίδης – «Ήμουν δίπλα της μέχρι την τελευταία ανάσα»\nFizz Ελεονώρα Μελέτη – «Η μέρα που θα έκλεινα το κεφάλαιο της κατάψυξης ωαρίων» 8 λεπτά πριν\nΜπάσκετ Ολυμπιακός – Με το χαμόγελο στα χείλη, απ’ τη φυσούνα ως το πάνω διάζωμα 10 λεπτά πριν


Οικουμενικό Πατριαρχείο και Εκκλησία της Ελλάδος | ΤΟ ΠΑΡΟΝ\nJanuary 29, 2007 στις κατηγορίες ΕΚΚΛΗΣΙΑΣΤΙΚΑ,\nΕίναι φανερό, ακόμη και σε έναν μη ειδικό στα εκκλησιαστικά θέματα, ότι κάτι δεν πάει καλά στις σχέσεις Οικουμενικού Πατριαρχείου και Εκκλησίας της Ελλάδος. Το θέμα παρουσιάζεται από πολλούς ως συνδεόμενο με τους εκκλησιαστικούς κανόνες και ως ανταγωνισμός προσώπων. Για το τελευταίο επιρρίπτονται μάλιστα ευθύνες, κατά το πλείστον, στον Αρχιεπίσκοπο της Εκκλησίας της Ελλάδος, στο πλαίσιο της γενικότερης πολεμικής που ασκεί εναντίον του μερίδα των ΜΜΕ.\nΔυστυχώς, το πρόβλημα είναι πολύ μεγαλύτερο και βαθύτερο. Αφορά το αυτοκέφαλον και την ανεξαρτησία δράσεως της Εκκλησίας της Ελλάδος και έλλειμμα πολιτικής και εθνικής στρατηγικής. Το έλλειμμα αυτό δεν είναι άσχετο με τις «νέες» τάσεις και πολιτικές που δρομολογήθηκαν μετά το 1996 από την κυβέρνηση Σημίτη και εκφράστηκαν σε πρώτη φάση στον εκκλησιαστικό χώρο με τον πόλεμο των ταυτοτήτων.\nΗ κυβέρνηση αναζήτησε τότε εκκλησιαστικό και ιδεολογικό έρεισμα και αντίβαρο στον Αρχιεπίσκοπο της Ελλάδος, όπως επίσης εναλλακτικό πρότυπο σχέσεων κράτους και Εκκλησίας στο πρόσωπο του Οικουμενικού Πατριάρχη. Ο τελευταίος, για προφανείς λόγους, υποστήριξε ενθέρμως τη «νέα» πολιτική ελληνοτουρκικής φιλίας, που έχει ως άξονα την υποστήριξη της ενταξιακής πορείας της Τουρκίας, χωρίς προηγούμενη λύση των υπαρχόντων προβλημάτων.\nΗ Εκκλησία της Ελλάδος αντιμετώπισε, αντιθέτως, με πολύ μεγάλη επιφύλαξη και καχυποψία το τρίπτυχον της νέας «εκσυγχρονιστικής» πολιτικής, που αφορούσε αντιστοίχως:\n• Την υποστήριξη, χωρίς προαπαιτούμενα, της ενταξιακής προοπτικής της Άγκυρας.\n• Τη συγκεκριμένη κυβερνητική πολιτική πάνω στα επιμέρους εθνικά θέματα (Αιγαίο, Κύπρος, Μακεδονικό).\n• Την προώθηση της λεγόμενης «πολυπολιτισμικής» πολιτικής σε συνδυασμό με τον διαχωρισμό Εκκλησίας και κράτους.\nΟ ανταγωνισμός μεταξύ Οικουμενικού Πατριαρχείου και Εκκλησίας της Ελλάδος ενθαρρύνθηκε εκ των πραγμάτων από την πολιτική της\nΕίναι προφανές λοιπόν ότι η νέα πολιτική που υιοθέτησε η ελληνική κυβέρνηση στις ελληνοτουρκικές σχέσεις έναντι της Εκκλησίας της Ελλάδος ενθάρρυνε εκ των πραγμάτων το Οικουμενικό Πατριαρχείο να παρέμβει πιο ενεργά στα εκκλησιαστικά πράγματα της Ελλάδος. Συγκεκριμένα, άρχισε να αναπτύσσει σχέσεις με τους αντιπολιτευόμενους τον Αρχιεπίσκοπο Μητροπολίτες και επανέφερε στο προσκήνιο παλαιούς Τόμους, τίτλους και περγαμηνές σχετικά με τα δικαιώματα του Πατριαρχείου.\nΗ αναζωπύρωση της διεκδικήσεως από το Πατριαρχείο των δικαιωμάτων του σε Μητροπόλεις των λεγομένων Νέων Χωρών (ολόκληρης δηλαδή της Βορείου Ελλάδος πάνω από τον Πηνειό) προβλήθηκε σε συνδυασμό με την προοπτική της εντάξεως της Τουρκίας στην ΕΕ. Υποστηρίζεται συγκεκριμένα ότι στη βάση της προοπτικής αυτής το Οικουμενικό Πατριαρχείο μπορεί και πρέπει τώρα να αναλάβει το ίδιο, όχι μόνο κατά τύπον αλλά και κατ’ ουσίαν, τα δικαιώματα που έχει επί των Νέων Χωρών, τα οποία είχαν στο παρελθόν ανατεθεί «επιτροπικώς» στην Εκκλησία της Ελλάδος.\nΈτσι οι δύο κορυφαίοι πόλοι της ελληνικής ορθοδοξίας, οι οποίοι έχουν διαφορετικούς και διακριτούς ρόλους, αντί να εναρμονίζονται και να συντονίζονται μεταξύ τους, οδηγούνται σε αντιπαλότητα και ανταγωνισμό. Το κρίσιμο και απόλυτης προτεραιότητας θέμα της ελεύθερης και ανεξάρτητης λειτουργίας του Πατριαρχείου υποβαθμίζεται και παραπέμπεται, όπως άλλωστε και τα άλλα εθνικά θέματα, στην ευρωπαϊκή προοπτική της Τουρκίας!\nΤο θέμα όμως της υφέρπουσας διαμάχης μεταξύ του Οικουμενικού Πατριαρχείου και της Εκκλησίας της Ελλάδος, που εκδηλώνεται κάθε τόσο με κρίσεις για επιμέρους θέματα, δεν είναι καθόλου μικρό. Αφορά:\n• Την ενότητα, την αυτονομία και την ελευθερία δράσεως της Εκκλησίας της Ελλάδος και τον ρόλο που αυτή διαδραματίζει στην εθνική ζωή, στην Ορθοδοξία και στον διεθνή διορθόδοξο, διαχριστιανικό και διαθρησκευτικό διάλογο.\n• Την επιβίωση, την ανεξαρτησία και τον εθνικό και διεθνή ρόλο του Οικουμενικού Πατριαρχείου.\n• Τον εθνικό ρόλο της Εκκλησίας στον Απόδημο Ελληνισμό.\nΤο αυτοκέφαλον της Εκκλησίας της Ελλάδος\nΤο αυτοκέφαλον της ελληνικής Εκκλησίας από το Οικουμενικό Πατριαρχείο δεν το επεζήτησε η Εκκλησία. Το επέβαλε η Πολιτεία. Η τελευταία το έκανε με κριτήρια πολιτικά, λαμβάνοντας υπ’ όψιν την επιρροή και τον έλεγχο που ασκούσε η οθωμανική εξουσία πάνω στο υπόδουλο Πατριαρχείο. Σημειωτέον αυτό έγινε όταν υπήρχαν ακόμη στην οθωμανική αυτοκρατορία και στην έδρα του Πατριαρχείου στην Κωνσταντινούπολη μεγάλοι ελληνικοί πληθυσμοί.\nΗ ανεξαρτητοποίηση της Εκκλησίας της Ελλάδος έγινε τελικά δεκτή από το Πατριαρχείο με την επιφύλαξη μιας κρυπτικής φράσεως «άχρι καιρού» (μέχρι δηλαδή το τέλος της εκκρεμότητας του εθνικού θέματος. Με άλλα λόγια την απελευθέρωση των άλλων Ελλήνων που ήταν ακόμη υπόδουλοι).\nΗ κατάσταση άλλαξε δραματικά μετά την καταστροφή του 1922. Το Πατριαρχείο έχασε το ποίμνιό του στη Μικρά Ασία και την Ανατολική Θράκη. Το ίδιο, άλλωστε, κινδύνευσε να εκδιωχθεί από την Κωνσταντινούπολη. Παρέμεινε μετά από μεγάλες διεθνείς πιέσεις στην τουρκική πλευρά, με την προβολή κυρίως του επιχειρήματος ότι ενδεχόμενη απομάκρυνση του Πατριαρχείου από την Κωνσταντινούπολη θα έδινε την πρωτοκαθεδρία στην Ορθοδοξία στο Πατριαρχείο της Μόσχας, παρά το κομμουνιστικό καθεστώς που φαινόταν να εδραιώνεται εκεί. Το ποίμνιο του Πατριαρχείου συρρικνώθηκε στον Ελληνισμό της Κωνσταντινούπολης, της Ίμβρου και της Τενέδου που «κατοχυρώθηκε», υποτίθεται, να παραμείνει στις πανάρχαιες εστίες του με τη Συνθήκη της Λωζάννης, σε σχέση πολιτικής και αριθμητικής ισορροπίας με τη μουσουλμανική μειονότητα της δυτικής Θράκης. Είναι γνωστό όμως τι έγινε. Ακόμη και ο Ελληνισμός αυτός, μέσα από μια συστηματική πολιτική πιέσεων και διωγμών, οδηγήθηκε σταδιακά σε αφανισμό:\n• Με τον περίφημο φόρο «βαρλίκ» κατά τη διάρκεια του Β΄ Παγκοσμίου Πολέμου.\n• Με το πογκρόμ κατά των Ελλήνων της Κωνσταντινουπόλεως το 1955.\n• Με τις μαζικές απελάσεις της δεκαετίας του 1960.\nΤο Πατριαρχείο έμεινε με τα λείψανα του άλλοτε ακμαίου Ελληνισμού. Η κατάσταση αυτή, σε συνδυασμό με το αυστηρότατο και ανελεύθερο πλαίσιο λειτουργίας που θέτουν οι τουρκικές αρχές, κατέστησε προβληματική την ίδια την επιβίωση του Οικουμενικού Πατριαρχείου. Συγκεκριμένα, οι τουρκικές αρχές:\n• Δεν αναγνωρίζουν το Πατριαρχείο ως Οικουμενικό αλλά μόνο ως εκκλησία των «Ρωμιών της Πόλης».\n• Δεν επιτρέπουν σε έναν ιεράρχη του Πατριαρχείου που δεν είναι κάτοικος της Τουρκίας και δεν έχει την τουρκική υπηκοότητα να γίνει Πατριάρχης.\n• Διατηρούν το δικαίωμα να διαγράψουν από το πινάκιο των υποψηφίων Πατριαρχών όποιον υποψήφιο δεν εγκρίνουν.\n• Παραβιάζουν τα δικαιώματα του Πατριαρχείου ακόμη και σε ό,τι αφορά την περιουσία του και την ελεύθερη λειτουργία του. Χαρακτηριστικές περιπτώσεις είναι οι αυθαίρετες κατασχέσεις περιουσιών και η απαγόρευση της λειτουργίας της Θεολογικής Σχολής της Χάλκης. Η τελευταία παραμένει ακόμη κλειστή, παρά τις μεγάλες διεθνείς πιέσεις και την υποστήριξη της Ελλάδος στην ευρωπαϊκή πορεία της Τουρκίας.\nΣε σχέση με το αυτοκέφαλον της Εκκλησίας της Ελλάδος τίθεται επομένως το ερώτημα: μπορεί κανείς να ισχυρισθεί σοβαρά ότι εξέλιπαν σήμερα οι πολιτικοί λόγοι για τους οποίους η ελληνική πολιτεία θεώρησε σκόπιμη και αναγκαία την ανεξαρτητοποίηση της Εκκλησίας της Ελλάδος από το Οικουμενικό Πατριαρχείο;\nΠροφανώς όχι. Προβάλλεται μόνο εσχάτως ως επιχείρημα, όπως αναφέρθηκε προηγουμένως, η αναμενόμενη ένταξη της Τουρκίας στην ΕΕ.\nΥποστηρίζεται ειδικότερα ότι εάν η ένταξη της Τουρκίας γίνει πραγματικότητα, αυτή θα έχει ως αποτέλεσμα:\n• Πρώτον, τη δημιουργία νέων ευνοϊκότερων όρων λειτουργίας του Οικουμενικού Πατριαρχείου, υπό τη σκέπη του ευρωπαϊκού δικαίου.\n• Δεύτερον, την ανάληψη από το Πατριαρχείο ενός νέου, ενεργού, περιφερειακού ρόλου στους κόλπους της Ορθοδοξίας, στον χώρο ιδιαίτερα των Βαλκανίων.\nΑπό μια άποψη, η εκτίμηση αυτή φαίνεται ορθή. Παραγνωρίζει όμως τα παρακάτω:\n• Την αβεβαιότητα που επικρέμεται πάνω στην ενταξιακή προοπτική της Τουρκίας.\n• Τη μορφή που μπορεί τελικά να πάρει η σχέση της Τουρκίας με την ΕΕ και το ερώτημα κατά πόσο θα αλλάξουν ουσιαστικά στο πλαίσιό της οι όροι λειτουργίας του Οικουμενικού Πατριαρχείου. Σημειώνεται σχετικά η αδιάλλακτη εμμονή της Τουρκίας να μη αναγνωρίζει το Πατριαρχείο ως Οικουμενικό αλλά ως τουρκικό σωματείο.\nΕίναι βέβαιο ότι ακόμη και στην περίπτωση πλήρους εντάξεως, η Άγκυρα θα διαπραγματευθεί σκληρά και θα επιχειρήσει να επιβάλει το σημερινό καθεστώς ως πρωτογενές ευρωπαϊκό δίκαιο, κατά παρέκκλιση του ευρωπαϊκού κεκτημένου.\nγ)Ο επιδιωκόμενος από το Πατριαρχείο περιφερειακός ρόλος στα Βαλκάνια δεν έχει και τόσο μεγάλες προοπτικές, όπως από ορισμένους πιθανολογείται. Οι Εκκλησίες των Βαλκανίων είναι αυτοκέφαλες και δεν αναμένεται να δεχθούν εκ νέου υπαγωγή τους στη δικαιοδοσία του Οικουμενικού Πατριαρχείου.\nΑυτό το οποίο μπορεί κανείς να προσδοκά σε μια τέτοια περίπτωση είναι μια ορισμένη ενίσχυση του κύρους και του γοήτρου του Πατριαρχείου, σε συνδυασμό με την προοπτική της συνολικής εντάξεως της περιοχής στην ΕΕ,\nΣτην περίπτωση όμως που η ενίσχυση αυτή συνδυασθεί με την επιστροφή των λεγομένων Νέων Χωρών στο Οικουμενικό Πατριαρχείο, σε συνδυασμό με την ύπαρξη τριών άλλων ειδικών εκκλησιαστικών καθεστώτων (στο Αιγαίο, στα Δωδεκάνησα και την Κρήτη), μπορεί ο καθένας να αναλογισθεί τι συνέπειες θα μπορούσε να έχει αυτό για την Ελλάδα και ποιο θα ήταν το υποτιθέμενο, εθνικό κέρδος!\nΤο Οικουμενικό Πατριαρχείο, κάτω από τις πολιτικές συνθήκες στις οποίες ζει, δέχεται τις επιρροές και την πίεση της τουρκικής εξουσίας. Είναι δυνατόν η Ελλάδα να συναινέσει στην ανάληψη από το πολιτικά πολιορκημένο Πατριαρχείο διοικητικής εκκλησιαστικής δικαιοδοσίας στη μισή Ελλάδα και μάλιστα στις ευαίσθητες ακριτικές περιοχές;\nΠολύ περισσότερο όταν είναι γνωστές ξένες γεωπολιτικές επιδιώξεις για αναβαθμισμένο ρόλο της Τουρκίας στα Βαλκάνια ως αναχώματος στη ρωσική επιρροή και στη ρωσική ορθοδοξία;\nδ) Το γεγονός, τέλος, ότι εάν η ένταξη της Τουρκίας γινόταν πραγματικότητα, θα επέφερε μια τόσο μεγάλη και καταλυτική γεωπολιτική αλλαγή σε βάρος της Ελλάδος, κοντά στην οποία θα εκμηδενίζονταν και θα μετατρέπονταν σε μπούμερανγκ τα υποτιθέμενα οφέλη, όπως η ενίσχυση της επιρροής του Πατριαρχείου.\nΜε τα δεδομένα, λοιπόν, αυτά μπορεί να υποστηρίξει κανείς:\n• ότι δικαιολογείται σήμερα μια αλλαγή ή αναθεωρημένη ερμηνεία στην πρακτική που εισήγαγε η πράξη του 1928 σε ό,τι αφορά τη δικαιοδοσία και τις αρμοδιότητες του Οικουμενικού Πατριαρχείου σε Μητροπόλεις της Εκκλησίας της Ελλάδος;\nΕίναι εθνικώς σκόπιμη και επιβεβλημένη η ενίσχυση του ρόλου του Οικουμενικού Πατριαρχείου στην Εκκλησία της Ελλάδος, τη στιγμή που δεν είναι κατοχυρωμένη και δεδομένη η ελεύθερη λειτουργία του και ασκείται πάνω σε αυτό ασφυκτικός πολιτικός έλεγχος από τις τουρκικές αρχές;\n• Είναι πολιτικά συνετό να προεξοφλεί κανείς το μέλλον, υπολαμβάνοντας ως δεδομένη την ένταξη της Τουρκίας στην ΕΕ και την αλλαγή της πολιτικής της στο θέμα του Πατριαρχείου;\nΗ υφέρπουσα διαμάχη και ο ανταγωνισμός αδρανοποιούν την Εκκλησία και την Ελληνική Ορθοδοξία ως εθνικό παράγοντα\nΕίναι φανερό ότι η υφέρπουσα διαμάχη και ο ανταγωνισμός:\n• Αδρανοποιούν την Εκκλησία και την Ελληνική Ορθοδοξία ως παράγοντα εθνικής πολιτικής και στρατηγικής. Σε μια στιγμή μάλιστα που επιχειρείται η επιβολή στην Ελλάδα μιας ύπουλης εκδοχής της «πολυπολιτισμικότητας» που υποσκάπτει ευθέως το εθνικό κράτος και την εθνική συνοχή και ταυτότητα.\n• Επιδρούν ανασταλτικά κατά οποιασδήποτε εκδηλώσεως της αντιθέσεως της Εκκλησίας της Ελλάδος στην ένταξη της Τουρκίας στην ΕΕ.\n• Φαλκιδεύουν την ελευθερία κινήσεως και δράσεως της Εκκλησίας της Ελλάδος στους κόλπους της Ορθοδοξίας και του διαλόγου των Εκκλησιών. Είναι βέβαιο ότι το πρόσφατο ταξίδι του Αρχιεπισκόπου της Ελλάδος στο Βατικανό και η συνάντησή του με τον Πάπα αντιμετωπίσθηκε με πολλή επιφύλαξη και ενόχληση από το Οικουμενικό Πατριαρχείο.\n• Αποδυναμώνεται ο εθνικός ρόλος της Εκκλησίας στον απόδημο Ελληνισμό.\n• Παρακάμπτεται το καίριο θέμα του αγώνα για την ελευθερία και ανεξαρτησία του Πατριαρχείου, που είναι το πραγματικό πρόβλημα και προτάσσεται, σε ανταγωνιστική βάση, το θέμα των σχέσεών του με την Εκκλησία της Ελλάδος.\nΣτο σημείο αυτό πρέπει κανείς να αναρωτηθεί με ανησυχία και θλίψη: φτάσαμε, μήπως, με τη νέα «εκσυγχρονιστική» πολιτική που συνεχίζεται σε αδρές γραμμές και τη σημερινή κυβέρνηση, να καταστήσουμε το θέμα του Πατριαρχείου για την Τουρκία περισσότερο ελληνικό πρόβλημα παρά πρόβλημα για την Τουρκία;\nΓια να αντιληφθεί κανείς ποιες συνέπειες μπορεί να έχει μια άκριτη πολιτική στο θέμα του Οικουμενικού Πατριαρχείου και των σχέσεών του με την Εκκλησία της Ελλάδος, είναι σκόπιμο να παρατηρήσει, κατά πρώτον λόγο, όσο οξύμωρο και αν φαίνεται, το πώς η Άγκυρα αξιοποιεί από την πλευρά της διπλωματικά το Πατριαρχείο:\n• Για να προβάλει, μέσω αυτού, τίτλους συμμετοχής στην ευρωπαϊκή χριστιανική κληρονομιά και ταυτότητα.\n• Για να προωθήσει την αποδοχή από το Βατικανό της υποψηφιότητάς της για ένταξη στην ΕΕ.\n• Για να πειθαναγκασθεί η Εκκλησία της Ελλάδος, που ετάχθη με σφοδρότητα κατά της τουρκικής εντάξεως, να χαμηλώσει τους τόνους και να συμπλεύσει σιωπηρά με την επίσημη πολιτική για ν’ αποφύγει μετωπική σύγκρουση με το Πατριαρχείο.\n• Για να μετριάσει τις αντιδράσεις στην τουρκική πολιτική του αποδήμου Ελληνισμού, ο οποίος εκκλησιαστικά υπάγεται στο Οικουμενικό Πατριαρχείο.\nΥπενθυμίζεται σχετικά ο καταλυτικός ρόλος που έπαιξε υπό άλλες συνθήκες στο ελληνικό λόμπι στην Ουάσινγκτον ο Αρχιεπίσκοπος Αμερικής Ιάκωβος.\n• Για να προωθήσει τη συνεργασία της με τις ΗΠΑ στον τομέα της γεωπολιτικής των θρησκειών. Στο πλαίσιο αυτό, εκτός από το Ισλάμ, στο όνομα του οποίου διεκδικεί ρόλο γέφυρας με την Ευρώπη και διαλόγου των πολιτισμών, η Άγκυρα προβάλλει επίσης ως διπλωματικό χαρτί το Οικουμενικό Πατριαρχείο στην Κωνσταντινούπολη. Οι ΗΠΑ επιδεικνύουν σήμερα, μέσα στον μεταδιπολικό κόσμο, πολλαπλάσιο ενδιαφέρον για το Πατριαρχείο για προφανείς λόγους ανταγωνισμού και ανασχέσεως της επιρροής της ρωσικής ορθοδοξίας.\nΗ ελληνική πολιτεία δεν μπορεί να παραγνωρίζει ή να υποτιμά τη σοβαρότητα που έχουν οι σχέσεις μεταξύ του Οικουμενικού Πατριαρχείου και της Εκκλησίας της Ελλάδος. Έχει καθοριστική ευθύνη γι’ αυτές:\n• Οφείλει να αναλάβει την ευθύνη και να καταστήσει σαφή και αδιαπραγμάτευτη τη θέση της ότι η αυτονόητη υποστήριξη του Οικουμενικού Πατριαρχείου δεν περιλαμβάνει σε καμία περίπτωση οποιαδήποτε αναθεωρητική ερμηνεία της πράξεως του 1928, κατά τρόπο που θα έθιγε το αυτοκέφαλο και την αυτονομία λειτουργίας και δράσεως της Εκκλησίας της Ελλάδος.\n• Κακώς η ελληνική πλευρά εγκατέλειψε ουσιαστικά τον διπλωματικό αγώνα και την πίεση προς την Άγκυρα για την κατοχύρωση της ανεξάρτητης λειτουργίας και ελευθερίας του Πατριαρχείου, παραπέμποντας τον στόχο αυτό στην έκβαση της ενταξιακής πορείας της Τουρκίας, στην οποία πρωταγωνιστεί χωρίς να θέτει προαπαιτούμενα.\n• Η πολιτική αυτή υπονόμευσε το ελληνικό λόμπι στην Ουάσινγκτον και αδρανοποίησε σε μεγάλο βαθμό την Εκκλησία της Βορείου Αμερικής ως ενεργό παράγοντα εθνικής στρατηγικής.\nΥπό το φως της καταστάσεως αυτής, πρέπει άλλωστε να εξεταστούν, όσο λεπτό και δύσκολο και αν φαίνεται, αλλαγές στις διευθετήσεις που αφορούν τις διοικητικές εκκλησιαστικές δικαιοδοσίες στον απόδημο ελληνισμό κατά πρώτο λόγο των ΗΠΑ.\nΟι νέες διευθετήσεις πρέπει να δίνουν μεγαλύτερη έμφαση στη διάκριση μεταξύ διοικητικών και πνευματικών δικαιοδοσιών, με προσοχή και λεπτότητα για τη διαφύλαξη του γοήτρου και του κύρους του Πατριαρχείου.\n• Η Ελλάδα δεν πρέπει να έχει συμπλέγματα για την καλώς νοούμενη αξιοποίηση της Ορθοδοξίας ως άτυπου διπλωματικού παράγοντα.\n• Η Ελλάδα δεν μπορεί επίσης να έχει την πολυτέλεια του ανταγωνισμού και της υπόγειας ή έκδηλης διαμάχης μεταξύ του Οικουμενικού Πατριαρχείου και της Ελλάδος. Η κυβέρνηση οφείλει να αναλάβει ενεργό ρόλο για την καταλλαγή μεταξύ τους και την οριοθέτηση, χωρίς αμφισβητήσεις, των δικαιοδοσιών τους.\n• Η Ορθοδοξία είναι εκ των πραγμάτων ένας πολύτιμος παράγοντας στην εθνική στρατηγική της χώρας. Δεν πρέπει ούτε να αναλώνεται άσκοπα ούτε να φθείρεται, να αδρανοποιείται και να ακυρώνεται από ενδημικούς εμφυλίους και έλλειμμα σαφούς και αποφασιστικής πολιτικής.\nΕίναι φανερό, ακόμη και σε έναν μη ειδικό στα εκκλησιαστικά θέματα, ότι κάτι δεν…


Ναι και αυτός είναι ο συριακός ιβίσκος, γνωστός διεθνώς με το όνομα, Hibiscus syriacus. Ο σινικός ιβίσκος (Hibiscus rosa-sinensis) είναι διαφορετικό φυτό, συγγενικό αλλά διαφορετικό και δεν τα πάει καλά με το κρύο. Με άλλα λόγια αν κάποιος ζει στη βόρειο Ελλάδα και θέλει να έχει και τους δύο ιβίσκους, μπορεί να φυτέψει τον συριακό ιβίσκο στον κήπο του αλλά τον σινικό θα τον βάλει σε γλάστρα για να μπορεί να τη φέρει σε εσωτερικό χώρο το χειμώνα.\nΣυριακός ιβίσκος. Η συγκεκριμένη ποικιλία έχει άνθη με διπλή σειρά πετάλων. (Φωτ. Τ.Α.)\nΟ συριακός ιβίσκος είναι ένα μικρό φυλλοβόλο δέντρο ή μεγάλος θάμνος με πολύ καλή αντοχή στο κρύο, αρκετά καλή αντοχή στη ζέστη και αρκετά καλή αντοχή στην ξηρασία. Ευδοκιμεί σε γόνιμα εδάφη, μέτριας υγρασίας σε θέσεις ηλιόλουστες.\nΑν θέλουμε να διαμορφώσουμε με κάποιο ιδιαίτερο σχήμα την φυλλωσιά του θα χρειαστεί να κλαδέψουμε. Η καλύτερη εποχή γι' αυτή τη δουλειά είναι τον Ιανουάριο ή τον Φεβρουάριο.\nΣυριακός ιβίσκος. Η συγκεκριμένη ποικιλία έχει απλή σειρά πετάλων. Επίσης τα πέταλα είναι δίχρωμα, λιλά με κόκκινη απόχρωση στη βάση τους. (Φωτ. Τ.Α.)\nΣτα φυτώρια υπάρχουν πολλές ποικιλίες συριακού ιβίσκου με άνθη που έχουν απλή ή διπλή πετάλων. Αυτά είναι μονόχρωμα ή δίχρωμα με κύρια χρώματα, το λευκό ή αποχρώσεις των λιλά, κόκκινου, ροζ ή και του γαλάζιου. Η ανθοφορία ξεκινά περίπου τον Ιούνιο και διαρκεί μέχρι να αρχίσουν τα κρύα. Το λουλούδι του συριακού ιβίσκου ζει πολύ λίγο αλλά μόλις πέσει αμέσως αντικαθίσταται από ένα νέο. Έτσι το φυτό είναι συνέχεια καλυμμένο από άνθη. Ευτυχώς (κατά τη γνώμη μου) αλλά δυστυχώς (για άλλους) εξ ίσου καλυμμένο με άνθη είναι και το έδαφος γύρω από το φυτό. Με άλλα λόγια όποιος έχει «όρεξη» για σκούπισμα είναι βέβαιο ότι θα βρει δουλειά να κάνει.\nΟ σινικός ιβίσκος ξεχωρίζει εύκολα απ' τον συριακό χάρη στα γυαλιστερά του φύλλα και λουλούδια.\nΟ σινικός ιβίσκος είναι ένα φυτό ευαίσθητο στο κρύο κατάλληλο για περιοχές χωρίς προβλήματα παγετών. (Φωτ. Τ.Α.)\nΟ συριακός ιβίσκος ήρθε στην Ευρώπη από την Κίνα όπου καλλιεργείται εδώ και πάρα πολλούς αιώνες. Το ίδιο ισχύει και για την Κορέα όπου μάλιστα είναι πολύ αγαπητό φυτό. Παρά το όνομά του δεν γνωρίζω να έχει κάποια σχέση με την άτυχη Συρία. Μήπως γνωρίζει κάτι κάποιος αναγνώστης;\nΕτικέτες Ιβίσκος σινικός, Ιβίσκος συριακός, Hibiscus rosa-sinensis, Hibiscus syriacus\nΦόρμιο στον ήλιο και τη θάλασσα\nΤο φόρμιο (Phormium tenax) είναι ένα μεγάλο ποώδες φυτό χωρίς κορμό καθώς τα φύλλα του, όπως βλέπετε στις φωτογραφίες, ξεκινούν απ’ τη βάση του. Αυτά είναι μαλακά, μακρόστενα και δεν έχουν αγκάθια.\nΦόρμια θα βρούμε στα περισσότερα φυτώρια και κέντρα κήπου (φωτ. Δ.Α.)\nΤο «κοινό» φόρμιο έχει πράσινα φύλλα όμως υπάρχουν στην αγορά και ποικιλίες του με δίχρωμα κίτρινα και πράσινα (η Variegatum) και με κοκκινό-καφέ φύλλα (η Atropurpureum), οι οποίες διαφέρουν μεταξύ τους στην εμφάνιση. Οι απαιτήσεις τους απ' το κλίμα,το έδαφος κ.λπ. είναι οι ίδιες.\n΄Όποια ποικιλία και αν επιλέξουμε θα ευδοκιμήσει σε εδάφη με καλή στράγγιση και σε θέσεις προστατευμένες από τις παγωνιές και τους βοριάδες, ηλιόλουστες ή ημισκιερές. Η αντοχή του φόρμιου στο κρύο δεν είναι πολύ μεγάλη (αντέχει μέχρι τους -5 ή -6° C όμως δεν έχει πρόβλημα με τη ζέστη. Επίσης δεν έχει πρόβλημα από την αλμύρα της θάλασσας. Στην πατρίδα του, τη Νέα Ζηλανδία, είναι φυτό της «πρώτης γραμμής» μπροστά στο κύμα δηλαδή.\nΜία μάλλον άτυχη επιλογή θέσης καθώς το φόρμιο είναι στριμωγμένο ανάμεσα στις τριανταφυλλιές (φωτ. Τ.Α.)\nΑπαιτήσεις και φροντίδες\nΗ αντοχή του στην ξηρασία είναι μέτρια. Άρα δεν μπορούμε να το αμελήσουμε, ειδικά το καλοκαίρι. Ποτίζουμε όποτε διαπιστώσουμε με την αφή ότι το χώμα έχει στεγνώσει. Όποιος θέλει λεπτομέρειες για το πότισμα μπορεί να τις βρει πατώντας, εδώ.\nΑν φυτευτεί στο έδαφος του κήπου μπορεί να φτάσει το 1-1,50 μ. σε ύψος με την ίδια διάμετρο. Σε γλάστρες ευδοκιμεί αλλά γίνεται μικρότερο. Σε ένα φυτοδοχείο το ιδανικό είναι να το φυτέψουμε μέσα σε μείγμα από χώμα «εξωτερικού χώρου» με κοινό χώμα κήπου σε αναλογία 50:50. Η λίπανσή του δεν έχει κάτι το ιδιαίτερο. Στα φόρμια που είναι στο έδαφος δίνουμε πλήρες λίπασμα την άνοιξη και το φθινόπωρο. Για τη λίπανση των γλαστρικών δείτε πατώντας εδώ.\nΤο μόνο κλάδεμα που θα χρειαστεί είναι η αφαίρεση των ξερών φύλλων και η καλύτερη στιγμή γι΄αυτό είναι την άνοιξη αφού περάσει ο κίνδυνος των παγετών.\nΤι το θέλουμε;\nΤο φόρμιο το καλλιεργούμε για το κόμψο φύλλωμά του καθώς τα άνθη του είναι μάλλον ασήμαντα. Μάλιστα μπορούμε και να τα κόβουμε με το που το εμφανίζονται για να μην αποδυναμώνουν το φυτό. Όμως το φύλλωμα είναι άλλη συζήτηση. Όταν μάλιστα δέχεται τις ακτίνες του ήλιου από χαμηλά, το πρωί ή και το απόγευμα, είναι πολύ εντυπωσιακό.\nΧειμώνας μέσα σε θερμοκήπιο φυτωρίου σε περιοχή όπου οι παγωνιές δεν είναι κάτι ασυνήθιστο. (φωτ. Δ.Α.)\nΕτικέτες Φόρμιο, φυτά για παραλία, φυτά και κήπος, φυτά με κόκκινα φύλλα, Phormium tenax\nΤσίκας σε γλάστρα\nΤο τσίκας (Cycas revoluta) θα ευδοκιμήσει φυτεμένο σε γλάστρα κι ας μην φτάσει ποτέ τα 3 μ. ύψους που θα μπορούσε να αποκτήσει αν ήταν στο έδαφος. Έχει όμως μια «παραξενιά» που θα πρέπει να σεβαστούμε\nΤσίκας σε γλάστρα (φωτ. Τ.Α.)\nΟ κανόνας υπαγορεύει ότι οι μεταφύτευσεις ενός φυτού από μια γλάστρα σε μεγαλύτερη πρέπει να γίνονται σταδιακά. Κάθε 2-3 χρόνια, άνοιξη ή φθινόπωρο κατά προτίμηση, βγάζουμε το Χ φυτό μας απ΄τη γλάστρα του και το βάζουμε στην αμέσως μεγαλύτερη. Το τσίκας μάλλον είναι η εξαίρεση του κανόνα:\nΔεν του αρέσουν οι μεταφυτεύσεις επειδή κατά τη διάρκειά τους κινδυνεύει να χάσει από τις ρίζες του, συγκεκριμένους μικροοργανισμούς που ζουν επάνω τους. Το όφελος από τη συμβίωση μικροοργανισμών και φυτού είναι αμοιβαίο. Συνεπώς, μια ζημιά στους μικροοργανισμούς σημαίνει ζημιά και για το φυτό. Η μεταφύτευση είναι μια δουλειά που θέλει πάρα πολύ προσοχή έτσι και αλλιώς, όμως ειδικά για το τσίκας θέλει ακόμη περισσότερη και γι΄αυτό θα μπορούσε κανείς να αποφασίσει να κάνει όσο το δυνατόν λίγοτερες μεταφυτεύσεις γίνεται χρησιμοποιώντας μεγάλες γλάστρες.\nΤο άνθος ενός θηλυκού τσίκας, διακρίνονται οι σπόροι στο κέντρο του (φωτ. Δ.Α.)\nΤο πότισμά του δεν έχει κάτι το ιδιαίτερο, ποτίζουμε όταν καταλάβουμε με την αφή ότι το χώμα είναι στεγνό. Η λίπανσή του δεν είναι κάτι που συμφέρει να αμελήσουμε μια και είναι απαιτητικό φυτό. Μάλιστα καλό είναι να διαλέξουμε κάποιο σκεύασμα που να περιέχει και ιχνοστοιχεία μια και τουλάχιστον με ένα απ' αυτά το τσίκας έχει ιδιαίτερη σχέση. Όπως πάντα, για τη λίπανση γλαστρικών φυτών επιλέγουμε είτε υδατοδιαλυτό λίπασμα υγρό ή σε σκόνη είτε κάποιο οργανικό.\nΤο χώμα μέσα στο οποίο θα το φυτέψουμε θέλουμε να περιέχει θρεπτικά στοιχεία, να μην είναι βαρύ, και να στραγγίζει πολύ καλά. Το χώμα «εξωτερικού χώρου» που κυκλοφορεί στο εμπόριο είναι κατάλληλο αλλά μόνον κερδισμένοι θα βγούμε αν εμπλουτίσουμε κάθε σακί του με μια χούφτα ελαφρόπετρα. Εναλλακτικά μπορούμε να φτιάξουμε μείγμα από κοινό χώμα κήπου μαζί με λίγο φυλλόχωμα (ή χώμα για οξύφιλα φυτά). Στο μείγμα αυτό προσθέτουμε και 2-3 χούφτες ελαφρόπετρα (ανά 20 λίτρα χώματος) για καλή στράγγιση.\nΤο τσίκας θα τα πάει καλά σε ημισκιερές θέσεις. (Φωτ. Τ.Α.)\nΔιαβάστε για τις κίτρινες κηλίδες στα φύλλα του τσίκας εδώ.\nΑναρτήθηκε από Ταξιάρχης Ανδριτσόπουλος 21 σχόλια: Σύνδεσμοι σε αυτήν την ανάρτηση\nΕτικέτες Τσίκας, Cycas revoluta\nΠαχύφυτα και Κάκτοι. Έκθεση και διαγωνισμός.\nΕτικέτες ΕΕΚΑΠ, Εκδηλώσεις, Εκθέσεις\nΣκληρός και ανθεκτικός πυξός\nΣφαιρικά κλαδεμένος μικρός πυξός σε ηλιλολουστη θέση. (φωτ.Δ.Α.)\nΓια όσους δεν το έχουν καταλάβει το γράφω εδώ ξεκάθαρα: έχω μια ιδιαίτερη προτίμηση στα φυτά που έχουν μικρές ανάγκες συντήρησης, αυτά που δεν αρρωσταίνουν ή αυτά που δεν θέλουν όλη την ώρα πότισμα, λίπασμα, κλάδεμα, … χτένισμα και συγύρισμα. Με δυο λόγια προτιμώ τα φυτά που θα μπορέσουν να τα βγάλουν πέρα μόνα τους όταν θα βαριέμαι να ασχοληθώ μαζί τους. Ο πυξός είναι ένα απ’ αυτά.\nΕπιγραφή σχηματισμένη με πυξούς στην Αρκαδία (φωτ. Τ.Α.)\nΕίναι ένας αειθαλής θάμνος, σκληρός και ανθεκτικός. Βέβαια δεν έχει θεαματική ανθοφορία, αλλά σ’ αυτή τη ζωή δεν μπορεί κανείς να τα έχει όλα δικά του. Όσο για τη μικρή ταχύτητα ανάπτυξης που τον χαρακτηρίζει δεν είναι βέβαιο ότι πρόκειται για μειονέκτημα. Αν ο πυξός μεγάλωνε γρήγορα θα ήθελε πολλά κλαδέματα για να διατηρείται η φυλλωσιά του πυκνή και συμπαγής, όπως το λέιλαντ για παράδειγμα, ευτυχώς όμως δεν έχει τέτοια προβλήματα.\nΟ πυξός ευδοκιμεί σε θέσεις ημισκιερές ή και ηλιόλουστες. Όμως σε περιοχές όπου το καλοκαίρι είναι πολύ ζεστό είναι καλύτερα να τον προστατεύσουμε από τον καυτό μεσημεριανό ήλιο. Προτιμά εδάφη που δεν κρατάνε νερό λάστρες Οι φροντίδες του είναι λίγες. Αν θέλουμε να διατηρείται πυκνή η φυλλωσιά του τον κλαδεύουμε ελαφρά άνοιξη και φθινόπωρο. Τις ίδιες περιόδους θα του δώσουμε και μια δόση από κάποιο πλήρες λίπασμα. Θα πάει πολύ καλά και σε γλάστρες όμως εκεί θα του δίνουμε πιο συχνά λίπασμα (δείτε εδώ σχετικά).\nΦράχτης από πυξό σε σκιερό κήπο στην Αθήνα. (Φωτ. Τ.Α.)\nΟι πυξοί που κυκλοφορούν στην αγορά ανήκουν στα είδη Buxus microphylla και B. sempervirens. Οι διαφορές ανάμεσά τους δεν είναι σημαντικές εκτός από μία. Οι πυξοί B. sempervirens της σειράς ποικιλιών Faulkner έχουν αντοχή στο κυλινδροκλάδιο, έναν μύκητα που «βασανίζει» τα τελευταία χρόνια τους πυξούς πολλών κήπων και πάρκων.\nΟνόμα: Πυξός, πυξάρι, τσιμισίρι, Buxus sp.\nΚατηγορία: Καλλωπιστικός, αειθαλής θάμνος\nΔιαστάσεις: Υ: 4 μ. , Δ: 4 μ. για τις καλλιεργούμενες ποικιλίες και είδη.\nΑντοχή: Μεγάλη αντοχή στο κρύο, καλή αντοχή στην ξηρασία.\nΈδαφος: Αδιάφορο, αρκεί να έχει άριστη στράγγιση\nΘέση: Από ηλιόλουστη έως σκιερή.\nΑντιξόοτητες: Παθαίνει ζημιές από τα ούρα των σκύλων και υποφέρει από το κυλινδροκλάδιο. Αποφύγετε να βρέχετε τα φύλλα του.\n«Άγριος» πυξός στην ομώνυμη χερσόνησο στις Πρέσπες (φωτ. Τ.Α.)\nΤο χωριό Ψαράδες στη Μεγάλη Πρέσπα, τα φυτά που εικονίζονται δεξιά σε πρώτο πλάνο είναι πυξοί. (Φωτ. Στ.Α.)\nΑναρτήθηκε από Ταξιάρχης Ανδριτσόπουλος 4 σχόλια: Σύνδεσμοι σε αυτήν την ανάρτηση\nΕτικέτες πυξάρι, Πυξός, τσιμισίρι, Buxus


ΒΙΒΙΑΝ ΓΙΑΔΙΚΙΑΡΟΓΛΟΥ: Ιουνίου 2009\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 12:28 π.μ.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 1:29 π.μ.\nΤο κλείσιμο του Ε.Τ. και του City είναι η αρχή μιας σειράς από λουκέτα που πρόκειται να μπουν, μιας σειράς αναμενόμενης που δεν αποτελεί έκπληξη, παρά μόνον για όσους είτε κοιμούνται όρθιοι είτε αδιαφορούν παγερά για τα μ.μ.ε.\nΘα γραφούν και θα ειπωθούν πολλά, η πορεία όμως εφημερίδων, περιοδικών και καναλιών δεν πρόκειται να αλλάξει και η ουσία θα μείνει –όπως πάντα πλην ολίγων εξαιρέσεων- απ’ έξω.\nΓια την τηλεόραση τα πράγματα είναι εξαιρετικά απλά. Χρειάζονται λεφτά –για την ακρίβεια πολλά λεφτά- κοινός νους και γνώση. Χρειάζονται επίσης αντανακλαστικά. Στην Ελλάδα, εκτός του ότι τα κανάλια εκπέμπουν από πάντα χωρίς άδεια –επίτηδες ώστε η σχέση τους με την πολιτική εξουσία να είναι αμφίδρομα χειραγωγήσιμη- βρίσκονται στα χέρια ανθρώπων που δεν έχουν σχέση με το αντικείμενο. Εννοείται ότι σε όλο τον κόσμο η τηλεόραση λειτουργεί σε μεγάλο βαθμό ως μέσω ελέγχου του όχλου. Απλώς στις χώρες όπου η τηλεόραση εκπέμπει χρόνια πολλά, έχει γίνει αντιληπτό ότι αυτό δεν πρέπει να το πετάς στη μάπα του κοινού. Επίσης έχει γίνει αντιληπτό ότι υπάρχουν διαφορετικά «κοινά» και αν θέλεις να τα χειραγωγήσεις, οφείλεις να εκπέμπεις ένα πρόγραμμα για όλα τα κοινά και όχι μόνον για τα ευκόλως χειραγωγήσιμα. Επίσης, οφείλεις να γίνεις άσος στο «ξεκάρφωμα».\nΣτην Ελλάδα, επιλέχθηκε η λύση της ηλιθιοποίησης των «κοινών», που οδήγησε στην σημερινή κατάσταση, όπου το πρόγραμμα των καναλιών παρακολουθούν κρεβατωμένοι συνταξιούχοι, νοικοκυρές που δεν παρακολουθούν, αλλά απλώς ακούν για να συνοδεύουν το μαγείρεμα και ντιπ ηλίθιοι, που χρεώνουν τα τρία κακά της μοίρας τους στις κυβερνήσεις που οι ίδιοι εκλέγουν, ζηλεύοντας που δεν μετέχουν στο λυσσαλέο πλιάτσικο. Τα υπόλοιπ α «κοινά», είτε δεν βλέπουν πια τηλεόραση, είτε τη χρησιμοποιούν ως συσκευή παρακολούθησης ταινιών και αμερικάνικων σήριαλ. Η γοητεία και ο μαγνητισμός του μέσου, κατάφερε να συρρικνώσει ακόμη και το ταλέντο του Λαζόπουλου, ο οποίος, από εύστοχος καταγραφέας των ανθρώπινων αδυναμιών, μετέτρεψε τον εαυτό του σε γκρινιάρη χαϊδολόγο του ρουφιάνου που κρύβει μέσα του ένας λαός, που από το δημοτικό κιόλας μαθαίνει πως «δεν φταίω εγώ κύριε... ο πισινός μου το έκανε».\nΣτις εφημερίδες, όλοι μιλούν για μια εποχή μετάβασης και αλλαγών, αλλά ουδείς εννοεί αυτό που λέει. Αυτό που εννοούν, όσοι σπεύδουν να εκπληρώσουν τον ρόλο τους ως opinion leaders, είναι ότι πρέπει να παραστήσουμε πως αλλάζουμε, με σκοπό να παραμείνουν τα πράγματα ακριβώς όπως ήταν και πριν. Οι ίδιοι δηλαδή άνθρωποι να έχουν το γενικό κουμάντο.\nΟι ευκαιρίες που χάθηκαν τα προηγούμενα 20 χρόνια στην Ελλάδα, τα περίφημα «τραίνα» που πέρασαν και όλοι φρόντισαν να μην «ανέβουμε» είναι γνωστά. Μιλούσαν σε συνέδρια, ο ένας μετά τον άλλον οι ειδικοί, για τη στόχευση της ελληνικής οικονομίας, τις δυνατότητες και τις ευκαιρίες, περνούσαν τα κοινοτικά πακέτα και το μόνο που καταλάβαιναν οι «υπεύθυνοι» και τα τσιράκια τους ήταν ότι «ήρθε το δολάριο».\nΓια να επιτευχθεί λοιπόν ο στόχος, δηλαδή η καθοδήγηση για το σχηματισμό μιας φανταστικής εικόνας της χώρας που προοδεύει –που στην πραγματικότητα πρόκειται για μερικές οικογένειες που απλά γίνονται πλουσιότερες- ήταν απαραίτητο να προσλαμβάνονται άσχετοι, πουλημένοι ή εξ επαγγέλματος οσφυοκάμπτες.\nΣτην Ευρώπη και τις ΗΠΑ, οι τελευταίες αντιστάσεις ενώπιον της προδήλου αληθείας -που τρέχει με ιλιγγιώδη ταχύτητα κατά πάνω μας- προκύπτουν από το γεγονός ότι οι πολίτες εκεί έχουν ζήσει μερικές δεκαετίες απολαμβάνοντας «προνόμια» τα οποία στην Ελλάδα φαντάζουν επιεικώς από άλλον πλανήτη. Στη Μεγάλη Βρετανία π.χ. –παρόλο τον οδοστρωτήρα του νεοφιλελευθερισμού- υπάρχουν ακόμη μονογονεϊκές οικογένειες που ζουν χάρη στις επιδοτήσεις του κράτους, στα χαμηλά όρια της αξιοπρέπειας είναι η αλήθεια, όρια πάντως που στην Ελλάδα δεν εξασφαλίζεις ούτε με δυο εργαζόμενους γονείς.\nΕδώ πάλι, κορυφαίος λαϊκός ενημερωτής–του οποίου η εφημερίδα την προηγούμενη Κυριακή δεν πούλησε\nούτε 700 φύλλα, αλλά στην απορρόφηση κρατικής διαφήμισης σκίζει- όταν είχε ανάψει η κουβέντα για την εξίσωση των ορίων συνταξιοδότησης ανδρών-γυναικών, ωρυόταν από το τηλεοπτικό παράθυρο που τον φιλοξενούσε –έναντι αδράς αμοιβής- πως δεν κατανοούσε γιατί διαμαρτύρονται οι ελληνίδες μάνες και γιατί η λουξεμβούργια ή ολλανδή μάνα πρέπει να εργάζεται μέχρι τα 65 της χρόνια. Η απάντηση, πέρα από μια ροχάλα, είναι πως αν η ελληνίδα μάνα μάθει τι παρέχεται στις προαναφερόμενες μάνες της αλλοδαπής από τα κράτη στα οποία διαβιούν, θα αυτοπυρποληθεί μέσα στις φλόγες της μολότοφ που θα έχει ρίξει στα γραφεία της εφημερίδας του ανωτέρω Δημοσιογράφου.\nΟύτως ή αλλιώς οι εφημερίδες και τα περιοδικά της χώρας πέρασαν και δεν άγγιξαν τη σχέση που δημιούργησαν με τους αναγνώστες τους ιστορικοί τίτλοι του εξωτερικού, πόσω μάλλον τους λόγους για τους οποίους ένα έν τυπο χαρακτηρίζεται «ιστορικό». Και εφόσον ακόμη και τέτοια ισχυρά έντυπα ανά τον κόσμο ψάχνονται, κλείνουν, βρίσκονται σε κρίση, είναι απορίας άξιο -και οφείλεται αποκλειστικά σε κρυμμένο, κλεμμένο και καταφανώς συμφεροντολογικά διοχετευμένο χρήμα- το πως ακόμη δεν έχουν κλείσει τουλάχιστον τα μισά από τα έντυπα που κυκλοφορούν στην Ελλάδα.\nΠέρα από βαθυστόχαστες ή επιφανειακές αναλύσεις, μετά από δεκαετίες απόρριψης ιδεών και ιδεολογιών ως ρομαντικών, άχρηστων και αναποτελεσματικών και απόλυτης κυριαρχίας και εξιδανίκευσης της απορυθμισμένης, στεγνής οικονομίας, είναι είτε αφελές είτε εκ του πονηρού να χύνονται δάκρυα για τις επιπτώσεις στον τύπο και την κρίση στη δημοσιογραφία, που υπηρέτησε σαν πιστό σκυλί όποιον την πλήρωνε. Απλά διότι εξ ορισμού δεν είναι αυτή η δουλειά της.\nΣτο μεταξύ, ενώ αυτά συμβαίνουν στη χώρα της φαιδράς πορτοκαλέας, παραέξω, που το σύστημα είχε πατήσει τρελά γκάζια, έχουν αρχίσει να σκίζονται τα λάστιχα, να καίγονται οι τσιμούχες και να σκάνε οι κινητήρες. Εδώ που όλα γίνονται με δανεικά, τι ακριβώς περιμένουμε να συμβεί;\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 12:40 μ.μ.\nTesticulo y Uno, δηλαδή Hulk Hodn και Twit One από την Κολωνία.\nΠαίζοντας με τη μουσική όπως εδώ.\nΓια ανατριχιαστικές λεπτομέρειες μπες εδώ.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 11:40 π.μ.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 2:50 π.μ.\nain't no sunshine - the soul fantastics\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 4:01 μ.μ.\nΕυχαριστώ την eyedroplet για το ποστεράκι, το οποίο αυτή τη φορά έφτιαξε μόνον με τη δύναμη της σκέψης...\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 11:49 μ.μ.\nΑλλούτερο σκανδιναβικό. Πέρα απ' το προγκρέσιβ και δώθε απ' το αβανγκάρντ. Από το δίσκο kantamoinen του "Ο" (δηλαδή του mika vainio) το "aurinkokala", μπορείτε να το βρείτε εδώ.\nΑκούς τούτα τα εμφατικά ανισόρροπα βρωμοπαράξενα (κανένας από τους χαρακτηρισμούς αρνητικός) και απορείς. Τι βρίσκεται πίσω από μια τέτοια καλλιτεχνική ιδιοτροπία, πέρα βέβαια από το γεγονός ότι ο δημιουργός κατάγεται από τη Φινλανδία. Σάουντρακ της 'κοσμογονικότητας' της σκοτεινής ύλης ή απλώς η περιγραφή μιας βαριάς κατάθλιψης με άρσεις σαν θέσεις σε πειραγμένη ελάσονα;\nόπως και να 'χει, n' joy!\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 6:10 μ.μ.\nJazz από τη Νορβηγία. Μουσική που στοχεύει κάπου μεταξύ 6ου και 7ου τσάκρα!\nΤο έκτο track από τον φετινό δίσκο του nils petter molvaer "hamada" είναι το "soft moon shine" και μπορείτε να το βρείτε εδώ.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 4:11 μ.μ.\nΑντικειμενική και ανεξάρτητη ενημέρωση.\nΌτι να' ναι!\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 11:42 π.μ.\nΔιαβάστε όσα ακόμη δεν έγιναν, αλλά πρόκειται να... εδώ.\nΗ μοναδική περίπτωση να μη σκιάζεσαι με το εντερπράϊζ αρχιτεκτόνημα, είναι να βρίσκεσαι μέσα του.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 1:25 μ.μ.\nΟι άλλες δυο -βραβευμένες- προτάσεις: Ντ. Λίμπεσκιντ & Δ.Λ. Ποτηρόπουλος, είχε πάρει το 2ο βραβείο και Αλέξανδρος Τομπάζης, το 3ο.\nΤo tell the black truth, έχουν και τα τρία την ίδια "διαστημοπλιέ - κάτσε καλά μη σε διακτινίσω" προσωπικότητα.\nOne step - aretha franklin featurecast\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 12:34 μ.μ.\nΜπήκαν οι πρώτες πυρκαγιές και φάνηκε αμέσως η αχαριστία που χαρακτηρίζει τον ελληνικό λαό. Γκρίνια, διαμαρτυρίες και κατηγόριες προς τον αναπληρωτή υπουργό κ. Μαρκογιαννάκη και τον προϊστάμενό του, ότι έχουν αφήσει το πυροσβεστικό σώμα με 3.500 χιλιάδες κενές οργανικές θέσεις. Κανένας από όσους φωνάζουν τώρα δεν βλέπει μακριά όπως οι δυο υπουργοί της κυβέρνησης.\nTόσα χρόνια παρακολουθούμε τους κατοίκους των περιοχών που ξεσπούν οι πυρκαγιές να βγαίνουν με τη μάνικα της βεράντας, με σώβρακα, σαγιονάρες και ρόμπες, αχτένιστοι κι απροετοίμαστοι. Ενώ οι υπουργοί σκέφτονται μπροστά και σου λένε, θα ακούσει το πόπολο ότι σε λίγο δεν θα υπάρχει ούτε η μισή δύναμη πυροσβεστών στο σώμα, οπότε θα φιλοτιμηθούν κάποιοι να δηλώσουν εθελοντές κι έτσι θα μπορούν να πάνε στις εστίες φωτιάς με τις στολές τους, τις επαγγελματικές χοντρές τους μάνικες και το σχετικό εξοπλισμό. Έτσι όταν θα τους τραβάν οι κάμερες θα είναι σένιοι, κι όχι όπως τώρα που τους βλέπει όλη η Ελλάδα να τρέχουν πέρα δώθε σαν τους γύφτους.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 2:17 μ.μ.\nπρωτοστάτησε κι εσύ. μπορείς.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 1:42 μ.μ.\nΦρέσκο mixtape. Δίπλα, το ακούς και εδώ το κατεβάζεις.\nmister mista-jo jo effect\nno me digas nada-malena\nhip hop to funk feat badkat & lady daisey-ed royal\nbayahibe-raw artistic soul\njust a memory-6th borough project\nthe influence-little kids\nle hip hop-minimatic\nouist atou-palov & mishkin\nyou can't get what you want-andrea pozza trio/7 samurai rmx\nni mas ni menos-mantecao y su combo de rumba moderna\nla flaca-papawa vs palov & mishkin\nturn around feat. iva lamkum-sola rosa\ndon't front-rebel crew\nreturn of the tres-delinquent habits\ntiki drinks, on washington post (!) &\nles baxter's voodoo dreams, on the house...\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 1:08 μ.μ.\nj garcia esquivel - the boulevard of broken dreams\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 1:27 μ.μ.\nΤαλέντο, χιούμορ, δημιουργία - ftou xelef8erίa!\nκυκλοφορεί στις 15 Ιουνίου\nSudden Death - blend aka mishkin\nΚαταλαβαίνεις ότι είτε κάτι δεν πάει καλά είτε σε χτύπησε το καλοκαίρι κατακέφαλα, όταν ακούς ένα δίσκο που υπό κανονικές συνθήκες θα χαρακτήριζες ξενέρωτο, ξεπερασμένο, "τέτοια άκουγα πριν 10 χρόνια μόνο και μόνο επειδή ήμουν καψούρα" και αντιλαμβάνεσαι ξαφνικά ότι έως που σου αρέσει κιόλας!\nΓια να καταλάβεις για τι πράγμα ομιλώ, το high tide, low tide εδώ & το khajuraho εδώ.\nto kalokairi oxi monon einai edw,\nalla epitasei amesi fygi apo tin poli...\nΌταν ακούω εκφράσεις όπως «μια από τις μεγαλύτερες προσωπικότητες της σύγχρονης τέχνης» νιώθω ένα αστραπιαίο τσίμπημα στο στομάχι. Σπανιότερα, όταν δηλαδή έχω κάνει την αποκοτιά να παρακολουθήσω την τέχνη τέτοιων προσωπικοτήτων, ψωνίζω κι έναν πονοκέφαλο, που συνήθως πηγάζει από τα νεύρα και την τσαντίλα ότι για ακόμη μια φορά εμπιστεύτηκα την αναζήτησή μου στη μεγάλη τέχνη και έφαγα στη μάπα απογοήτευση και πλήξη... Άλλωστε, αφού η ιδιοτέλεια των ποιητών έχει καταγραφεί από σημαντικούς ανθρώπους -το έργο των οποίων τούς έχει τοποθετήσει σε θρόνους που ο χρόνος έχει διατηρήσει άθραυστους- εγώ μπορώ αυθαίρετα να συμπεράνω ότι η ίδια και χειρότερη ιδιοτέλεια μπορεί να κοσμεί το χαρακτήρα όποιου καλλιτέχνη θέλω. Έτσι, όταν η φίλη μου η Μ μού πρότεινε να διαβώ τις πόρτες του «Παλλάς» για να παρακολουθήσω το «Όργιο της Ανεκτικότητας» του Jan Fabre, ανταποκρίθηκα έχοντας στο πίσω μέρος του μυαλού την άνοστη γεύση του χαμένου χρόνου.\nΑυτό που έχω να πω τώρα, είναι πως ο τύπος κατ’ αρχήν είναι όντως καλλιτέχνης. Στη συνέχεια, σας παροτρύνω να πάτε στο «Όργιο» για να διαπιστώσετε τις στοιχειώδεις δόσεις χιούμορ, ασέβειας, οργής, σκότους και ειρωνείας που χρειάζεται για να δημιουργήσεις μια «περφόρμανς» της προκοπής. Η μαλακία ως ολυμπιακό άθλημα, όπως και η ψυχωσική παρακμή της σεξουαλικότητας είναι ιδέες που ο Fabre ψάρεψε από το συλλογικό ασυνείδητο ολόκληρου του πλανήτη κι αυτό από μόνο του τον κάνει έναν εξαιρετικά γκλομπάλ άνθρωπο. Το γεγονός ότι το φιλότεχνο κοινό γελούσε ακριβώς όταν ο δημιουργός της παράστασης ενορχήστρωνε μια λαμπερή κορύφωση, χρησιμοποιώντας τον κτηνώδη κυνισμό ως αιχμή του λόγου του, αποδεικνύει περίτρανα πόσο διάνα έχει πέσει. Οι προκλήσεις του, όσο ωμές κι αν είναι δεν πιάνουν μια μπροστά στην πραγματικότητα. Πολλοί απ’ όσους παρευρέθησαν, σελέμπριτις και μη –αφού είδαν τον εαυτό τους επί σκηνής και δεν το διανοούνται καν- χειροκρότησαν και αποχώρησαν για να πνίξουν τους βαθείς προβληματισμούς που τους προξένησε η τέχνη σε ένα κοκτέιλ και ένα μίντιουμ ρέαρ τι-μπόν στέικ στο αγαπημένο τους εστιατόριο.\nΗ τέχνη –είναι διαπιστωμένο πια- δεν μπορεί να αλλάξει τον κόσμο. Μπορεί μονάχα να κάνει τη ζωή λιγότερο ανυπόφορη.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 2:12 π.μ.\nΠαρ' όλο που οι μουσικοί όροι μοιάζουν να φτιάχνονται για να σε κάνουν να νιώθεις εντελώς ανίδεος, στην περίπτωση των lefties soul connection το garage funk ταιριάζει σαν γάντι. Η επανακυκλοφορία του hutspot -που συμμαζεύει και κομμάτια που είχαν ήδη παίξει στο παρελθόν- αποδεικνύει πως αυτοί οι τύποι από την Ολλανδία τα σπάνε με κορυφαίο ταλέντο, βουτώντας στις μαύρες μουσικές του '60 και του '70, χωρίς να πνίγονται σε κανενός είδους αντιπαθητική νοσταλγία και χωρίς να ανησυχούν από που ρουφάνε έμπνευση. Απόδειξη το organ donor του dj shadow. Δικαίως όσα γράφονται στο τύπο ανά τον κόσμο περί... musical force.\nΤο doin' the thing εδώ.\nΤο organ donor εδώ.\nΟι Faze Action είναι υπόλογοι για πολύ ιδρωτάρι και χοροπήδημα στα clubs της νέας χιλιετίας, χωρίς αυτό να σημαίνει ότι έγραψαν και τίποτα σπουδαίο, αν και το moving cities είχε μια δόση από κάτι δημιουργικό. Τώρα τους την έδωσε με τη disco, άγνωστο γιατί. Διότι αν χρειάζεται σε 11 tracks να ψάξεις με το μεγεθυντικό φακό ένα κόλπο που να ξεπερνά τις εμπνεύσεις που πλημμύριζαν τα βινύλια τριάντα χρόνια πριν, βαριέσαι πιο γρήγορα κι απ' το δελτίο ειδήσεων του alpha. Μια αφορμή να κουνηθείς ενυπάρχει στο stratus energy, όμως η μόνη ελπίδα ενός δίσκου σαν αυτόν είναι τα κορμιά που θα τον ακούσουν να μην έχουν χτυπηθεί πέρα δώθε ούτε με τους earth wind & fire, ούτε καν με τους indeep.\nΤο stratus energy εδώ.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 12:58 μ.μ.\nΕγώ έκανα την έρευνά μου, ας μιλήσουν τώρα οι ειδικοί!\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 1:58 μ.μ.\nΟι βουλευτές της Νέας Δημοκρατίας που παρευρέθηκαν στα τηλεοπτικά πάνελ το βράδυ μετά την εκλογική αναμέτρηση, εμφανίστηκαν απολύτως βέβαιοι πως όλοι όσοι επέλεξαν να απέχουν από τις κάλπες είναι ψηφοφόροι της Ν.Δ. Αν ήξερα ότι η αποχή από τις εκλογές θα με έχριζε αυτομάτως ψηφοφόρο της Ν.Δ. θα είχα παραβιάσει τις κλειδαριές στο εκλογικό τμήμα που ανήκω απ' τα ξημερώματα, θα είχα ετοιμάσει τους καφέδες της εφορευτικής, θα είχα ψηφίσει από τις 7 και 01 δευτερόλεπτο και πριν φύγω θα έριχνα κι ένα σφουγγάρισμα.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 1:45 π.μ.\nthe templates - daylight\nzamali - why you put your hands in the air\nmr brown & killer funk allstars big band - who's gonna take the weight\ntimewarp inc - discjoint\n7 samurai - you can't get what you want\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 3:31 π.μ.\nΈχουν περάσει 40 χρόνια -το έψαξα στο google- και οι κατασκευαστές πλυντηρίων που συνιστούν skip παραμένουν 29.\nΤόσα χρόνια δε βρήκαν ούτε έναν παραπάνω, να γίνουν έστω 30;\nΔε ξέρω γιατί, αλλά όποτε βλέπω/ακούω γι' αυτούς τους 29, πάντα θυμάμαι το ανέκδοτο με τα 99 σουβλάκια...\nΚαινούριος παλιατζής πέρασε χτες από τη γειτονιά. Ο σταθερός, παλιός παλιατζής κρώζει τα γνωστά. Τούτος ο καινούριος έλεγε ότι παίρνει παλιοντουλάπες, παλιομπανιέρες, γενικώς ό,τι πρότεινε να μαζέψει είχε το πρόθεμα "παλιο-".\nΚατέβηκα και τον ρώτησα αν προτίθεται να μαζέψει και τους παλιομαλάκες απ' τη χώρα μπας κι ησυχάζαμε, αλλά δεν τον είδα πρόθυμο.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 1:10 μ.μ.\nΟ Ν. αγόρασε χτες το καινούριο του μικρό τουτού, που παίρνει χαλαρά τα σώβρακα του smart. Είναι μικρό και θαυματουργό, πιο όμορφο, χωράει τρεις κι ένα pet, άσε που μπορείς ν' ακούσεις τις μουσικές σου κατευθείαν από ένα στικάκι usb. Αν πάρεις το αυτόματο, τότε η διαφορά με το smart είναι ακόμη πιο εντυπωσιακή. Αν όλα αυτά γίνονταν χωρίς να πρέπει να σκάσεις τους μισθούς ενός έτους, τότε θα ήταν εντελώς ουάου!\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 12:44 μ.μ.\nΔιάβασα ότι η νέα ταινία της pixar, το "up", αφού άνοιξε την αυλαία στο φεστιβάλ Καννών, έσκισε σε εισπράξεις το πρώτο σαββατοκύριακο προβολής του στις ΗΠΑ. Τώρα θέλω να το δω για να ψάξω στα credits το ελληνικό όνομα. Διότι -δεν μπορεί- κάποιος animator είναι Έλληνας, που ως πιτσιρίκι καθόταν οκλαδόν στο χαλί του σαλονιού και έφτιαχνε τα πρώτα του σκίτσα, την ώρα που ο μπαμπάς του παρακολουθούσε στην τηλεόραση το 5άλεπτο του Ζάχου Χατζηφωτίου. Ακόμη καλύτερα, λέω να ρωτήσω τον "Χασάπη", που γνωρίζει τα πάντα για το σινεμά.\nΗχητικά εφέ για να σαμποτάρεις την αντίπαλο.\nΙδού μια πρόταση προς την κ. Μπακογιάννη, ώστε να μην την εκθέσουν ξανά οι γραφειοκράτες, φραπεδιάρηδες διπλωματικοί υπάλληλοι με τα εξαιρετικώς επείγοντα κρυπτογραφημένα τηλεγραφήματα!!!\nΔιάβασα το post του πιτσιρίκου και θυμήθηκα τα όσα είχε απαντήσει ο υπουργός Απασχόλησης στο μπλογκ του Ευάγγελου Βενιζέλου, δυο χρόνια πριν, για την Αμαλία και τα όσα έγραφε στο δικό της μπλογκ.\nΑν διαβάσει κανείς τα σχετικά posts στο μπλογκ του κ. Βενιζέλου, φυσικά δεν θα κάτσει ν' ασχοληθεί με το τι απέγινε εκείνη η περίφημη ποινική προκαταρκτική εξέταση, απλώς θα χαμογελάσει πικρά. Για το ότι τίποτε στον τομέα της Υγείας -και όχι μόνον- δεν έχει αλλάξει έκτοτε, πάλι θα χαμογελάσει πικρά. Τουλάχιστον, ας μην ξεχάσει...\nΤη φωτογραφία πήρα και εγώ από τον Αρκούδο.\nΑναρτήθηκε από ΒΙΒΙΑΝ ΓΙΑΔΙΚΙΑΡΟΓΛΟΥ στις 12:17 π.μ.\nΟι Olympians then, που μικρό μου, μπορούσες να γράψεις στ' αστέρια τ' όνομά σου και\nοι Olympians now, που how can i love (now that you're gone).\nΤι δε θα 'δινα για ένα live στην Αθήνα με guest τον Πασχάλη!


Ῥωμαίϊκο Ὁδοιπορικό: Φιλανθρωπία καὶ κατοικίδια\nΣτὴν ἐποχή μας ἔχουμε πολλοὺς ἰδιόρρυθμους ἀνθρώπους, οἱ ὁποῖοι θέλουν νὰ ἐντυπωσιάζουν, χωρὶς ὅμως νὰ δέχονται εὔκολα τὶς γνῶμες καὶ τὶς παρατηρήσεις τῶν ἄλλων. Εἶναι κλειστοὶ χαρακτῆρες, δὲν ἔχουν κοινωνικὲς σχέσεις καὶ προπαντὸς δὲν ἐπικοινωνοῦν μὲ οἰκείους καὶ γνωστούς. Ἔχουν ὅμως τὴν ἀδυναμία νὰ ἐπικοινωνοῦν μὲ τὰ κατοικίδια ζῷα τους. Ἐκεῖνα βέβαια δὲν μιλοῦν, ἁπλῶς γαυγίζουν καὶ νιαουρίζουν, ἐκεῖνοι ὅμως τοὺς μιλοῦν, τὰ φωνάζουν μὲ τὸ ὄνομά τους, τρελλαίνονται οἱ ἴδιοι ἀπὸ τὶς κινήσεις τους καὶ τὰ «καμώματά» τους. Ἐκδηλώνουν τὰ συναισθήματά... τους στὸ σκυλί, τὴ γάτα, τὰ πουλιά, τὰ προστατεύουν μὲ τρόπο προκλητικό, τὰ χαϊδεύουν, τὰ παίρνουν στὴν ἀγκαλιά τους, τὰ ἀσπάζοναι, «γιατί καὶ αὐτὰ ἔχουν ψυχή!», ὅπως ἰσχυρίζονται οἱ παράξενοι ζῳόφιλοι, γιὰ νὰ δικαιολογήσουν τὶς συνασθηματικές τους διαχύσεις πρὸς τὰ κατοικίδιά τους.\nΑνώνυμος 5 Ιουνίου 2022 - 6:16 μ.μ.\nΝαί βέβαια, όσοι δεν γουστάρουν τα ζώα, δεν στέλνουν τούς γονείς τούς στα γηροκομεία γιατί έχουν δώσει όλοι τούς την αγάπη στούς ανθρώπους...συγκινήθηκα...\nπαλιάνθρωποι αυτοί πού έχουν σκύλους.\nΑνώνυμος 5 Ιουνίου 2022 - 6:24 μ.μ.\nΣίγουρα το έχει γράψει ο Πατήρ Διονύσης αυτό; τόσοι χολή, το αποκλείω.\nΑνώνυμος 6 Ιουνίου 2022 - 12:52 μ.μ.\nΚαθόλου χολή 6:24μμ! Πρόβλημα έχει το μάτι σου που φαντάζεται χολή , εκεί που υπάρχει αγάπη.\nΒασίλειος Παπασπυρόπουλος 5 Ιουνίου 2022 - 7:45 μ.μ.\nΔεν είναι έτσι τα πράγματα Σεβασμιώτατε, το αντίθετο. Αυτά πού κατηγορείτε στον χαρακτήρα τού "φιλόζωου", από τα γραφόμενα σας καί μόνο φαίνεται πως τα έχετε εσείς καί όχι αυτοί.\nΚαί καλό θα ήταν να μη δίνουμε θάρρος σε φολάκιδες, γιατί δεν έχουν ούτε ιερό ούτε όσιο.\nΑνώνυμος 6 Ιουνίου 2022 - 9:10 π.μ.\nκε Παπασπυροπουλε, όσο κι αν έψαξα στο κείμενό σας, δεν βρήκα καμία αναφορά στην απάνθρωπη συμπεριφορά των σκυλάδων, συγγνώμη των σκυλομπαμπαδων και σκυλομαμαδων ήθελα να πω.\nΤα τετράποδα σας αναστατωνουν ολόκληρες γειτονιές με τα αδιάκοπα γαυγισματα τους, ακόμα και σε ώρες κοινής ησυχίας, ή καλύτερα, κυρίως κατά τις ώρες αυτές.\nΚαι αν τολμήσει κάποιος φιλήσυχος πολίτης, κάποιος που θέλει την γαλήνη στο σπίτι του βρε αδερφέ, τότε βρίσκεται μπροστά σε αδιανόητα επιθετικές συμπεριφορές, με τους σκυλάδες να μιλούν χυδαία και να σε κατηγορούν κιόλα ότι δεν αγαπάς... τα ζώα.\nΕκεί καταντήσαμε, κε Παπασπυροπουλε, που θέλετε να μας κάνετε και... ψυχαναλυτικες ερμηνείες για τις απόψεις μας. Να απολαβαινουν τα ζώα μεγαλύτερο σεβασμό και τρυφερότητα απ' ο,τι οι άνθρωποι. Και έχουν το απύθμενο θράσος οι σκυλάδες να μιλούν για αγάπη προς τα ζώα όταν τα έχουν πεταμένα κυριολεκτικά σ' ενα μπαλκόνι καθ' όλο το 24ωρο, με αποτέλεσμα τα τετράποδα να σηκώνουν τη γειτονιά στο πόδι.\nΑν υπάρχουν κάποιοι που αντιμετωπίζουν τα τετράποδα σαν αντικείμενα προς ικανοποίηση αυτοί είναι οι σκυλάδες, κε Παπασπυροπουλε.\nΤα χρησιμοποιούν, κυριολεκτικά, όποτε τα έχουν ανάγκη για παρέα ή για να πάνε βόλτα και έπειτα τα αμολάνε σε κάποιο μπαλκόνι ή, ακόμα χειρότερα, σε κάποια ταράτσα για να βασανίζουν εμάς τους υπόλοιπους.\nΓια να μη μιλήσουμε για την εξοργιστικη κατάσταση με τις ακαθαρσίες των τετράποδων που "στολίζουν" τις γειτονιές μας.\nΕίναι προφανές ότι διάφοροι προσπαθούν ανεπιτυχώς να κρύψουν την έλλειψη στοιχειώδους σεβασμού για τους συνανθρώπους τους πίσω από διαχύσεις για τετράποδα.\nΠερισσότερη συναίσθηση χρειάζεται, κε Παπασπυροπουλε, και σεβασμός, όχι θρασειες δασκαλιστικες υποδείξεις στους συμπολίτες σας που υποφέρουν από τους σκυλομπαμπαδες.\nΑνώνυμος 5 Ιουνίου 2022 - 8:37 μ.μ.\nΑπαράδεκτα όλα τα σχόλια κατακρίσης του σεβαστού και πολύπειρου π. Διονυσίου και του πνευματικού άρθρου του.\nΟ π. Διονύσιος δεν καταφέρεται κατα της υγιούς και σε λογικά πλαίσια αγάπης στα ζώα, αλλά της αρρωστημένης και νεοεποχίτικης που φαίνεται και στα σύγχρονα νομοθετήματα που κοντεύουν να εξισώσουν τον άνθρωπο με τα ζώα.\nΑνώνυμος 5 Ιουνίου 2022 - 10:02 μ.μ.\nΤην κατάκριση την ξεκίνησε ο Σεβασμιώτατος.\nΑνώνυμος 5 Ιουνίου 2022 - 11:05 μ.μ.\nΟ π. Διονύσιος δεν μιλάει καθόλου με κατάκριση αλλά με σκοπό να διορθώσει αρρωστημένες καταστάσεις και συμπεριφορές. Γι' αυτές μιλάει. Οχι για την λογική αγάπη για τα ζώα που πρέπει πάντα να είναι πολύ μικρότερη απο την αγάπη προς τον άνθρωπο.\nDiavatis 5 Ιουνίου 2022 - 9:18 μ.μ.\nΠολύ σωστές οι παρατηρήσεις αυτές του πατήρ. Δυστυχώς έτσι είναι σήμερα!!!\nΑνώνυμος 5 Ιουνίου 2022 - 9:24 μ.μ.\nΠολύ καλά τα λέει ο πατήρ Διονύσιος.\nΈχουμε ξεφύγει στο συγκεκριμένο θέμα.\nΔεν γίνεται τα ζώα να έχουν πιο πολλά διακαιώματα από τους ανθρώπους!\nΤα ζώα είναι στην υπηρεσία του ανθρώπου. Εννοείται θα τα αγαπάμε, θα τα φροντίζουμε, αλλά σε λογικά πλαίσια.\nΑνώνυμος 6 Ιουνίου 2022 - 12:53 μ.μ.\nΣωστά φίλε 9:24μμ! Τα ζώα πρέπει να είναι στην υπηρεσία του ανθρώπου και όχι ο άνθρωπος να εξοντώνεται και να υποφέρει για τα ζώα.\nΑνώνυμος 5 Ιουνίου 2022 - 10:31 μ.μ.\nΣωστά είναι τα σχόλια 8:37, 9:18, 9:24. Ετσι είναι! Τα παράκαναν με την υπερβολική ζωοφιλία οι νεοταξίτικες κυβερνήσεις όσο δεν πάει άλλο...\nΟ πολυτεκνος 5 Ιουνίου 2022 - 10:32 μ.μ.\nΌλοι όσοι διαφωνειται με την ανάρτηση του π. Διονυσιου δεν έχετε παρά να ανοίξετε διάλογο με έναν.. ... " φιλοζωο" για του λόγου το αληθές.\nΚόμπλεξ και υπανθρωπισμος όπου μη μπορώντας αυτοί οι άνθρωποι να κρύψουν τα κενα του συναισθηματικου-ψυχικου τους κόσμου ασχολούνται μόνο με τα ζώα.\nΤολμήστε το και κάντε τους παρατήρηση για το που κάνει τα κακά του ή τα τσισα του το χαριτωμένο κατά τα άλλα τετράποδο...\nΜαύρος όφις στον κόρφο σας.....\nΚαι τείνουν να γίνουν πιο γελοίοι από τον πιο αστειο ηθοποιό όταν βλέπεις νέους ανθρώπους να σέρνουν ένα μωρό σε καρότσι και τρία σκυλάκια μαζί....\nΠολλοί δε εξ αυτών εχουν στο καροτσάκι το μωρό και από το κάτω μέρος τα ζωντανα για να μην κουράζονται.\nΑπαράδεκτες καταστάσεις όταν συνάνθρωποι μας πεινούν και παιδάκια δεν έχουν ούτε νερό να πιουν....\nΑλλωστε υπάρχει μεγαλύτερος εξευτελισμός για τον άνθρωπο από το να σκυβει και να μαζεύει με το χερι τα περιττώματα του ζώου;;;;\nΑνώνυμος 5 Ιουνίου 2022 - 11:32 μ.μ.\nΔιαβάστε το σχόλιο σας ξανά, και πείτε μού με ειλικρίνεια αν σε αυτό πού διαβάζετε διακρίνετε άνθρωπο με Κόμπλεξ και υπανθρωπισμό;\nΟ ΠΟΛΥΤΕΚΝΟΣ 6 Ιουνίου 2022 - 11:22 μ.μ.\nΗ σοφία των παλαιών έλεγε πως ''η ειρωνεία είναι ιδίωμα του ηλιθίου''....\nΜάλλον δεν θα το ήθελες.-\nΑνώνυμος 7 Ιουνίου 2022 - 5:14 μ.μ.\nΣυμφωνούμε φίλε, το ίδιο λέω καί εγώ π.χ γιά το ειρωνικό σκύλομπαμπάδες, το αργόσχολοι σαν τα ζώα τους που λέει και ο συγκεκριμένος ιερέας καί πολλά άλλα.\nΚαι εγώ πιστεύω όπως καί εσύ ότι έχουν IQ ραδικιού.\nΑνώνυμος 18 Ιουνίου 2022 - 12:46 μ.μ.\nΝτρόπη στον "Άτεκνο" για την απρεπή ειρωνική συμπεριφορά του προς τον Πολύτεκνο και προς τον ιερέα.\nΒασίλειος Παπασπυρόπουλος 6 Ιουνίου 2022 - 12:56 π.μ.\nΑφήστε ρε τον κόσμο να αγαπήσει ότι θέλει! Λογαριασμό θα σας δώσουν ; Κουτσομπολιά είναι αυτά πού λέτε καί κακίες. Τόσα προβλήματα έχουμε, με αυτά ασχολείστε.\nΑνώνυμος 6 Ιουνίου 2022 - 12:43 μ.μ.\nΔικαίωμα του καθενός είναι να αγαπήσει ό,τι θέλει, ακόμα και τα είδωλα και τον διάβολο. Δικαίωμα του π. Διονυσίου και κάθε σχολιαστή είναι να σχολιάζει και να αποδοκιμάζει συμπεριφορές και τρόπους ζωής με βάση τα σωστά και τα χριστιανικά κριτήρια και να επαινούν τον π. Διονύσιο και κάθε αρθρογράφο. Δεν θα σου δώσουν λογαριασμό Β. Παπασπυρόπουλε!\nΔεν είναι κακίες και κουτσομπολιά το να αποδοκιμάζει κανείς νεοεποχίτικα πρωτοφανή φαινόμενα. Άστοχα και εκτός πραγματικότητας είναι τα δικά σου σχόλια!\nΟ ΠΟΛΥΤΕΚΝΟΣ 6 Ιουνίου 2022 - 11:15 μ.μ.\nΜε όλο τον σεβασμό Κε Παπασπυρόπουλε....\nΕπειδή ήτανε η δουλειά μου αυτή και καθημερινά ερχόμουνα σε επαφή με πολλά ''φιλόζωα'' άτομα επιτρέψτε να σας πω μετά βεβαιότητος πως κουβαλάνε πολλά κιλά κόμπλεξ.\nΠολλές φορές ήρθα σε αντιπαράθεση μαζί τους γιατί τα τετράποδα τους αφόδευαν μπροστά στα μάτια μας.\nΚαι εάν τολμούσες να τους μιλήσεις σου πετάγανε και ένα γερό βρίσιμο και διάφορα άλλα κοσμιτικά....μέχρι και στην μήνυση έφτασαν κάποιοι εξ αυτών.....\nΚατά την γνώμη μου τα σκυλιά και τα γατιά είναι για την εξοχή.....\nΆλλωστε τα γατιά ας μην ξεχνάμε πώς ανήκουν στα συνομοσπονδία ΑΙΛΟΥΡΟΕΙΔΗ και δύσκολα τα περιορίζεις.\nΆς αγαπήσει λοιπόν ο άνθρωπος πρώτα τον άνθρωπο και μετά τα ζώα, δείχνοντας τα ανθρώπινα και θεϊκά αισθήματα του μιμούμενος τον ΙΗΣΟΥ που πρώτα κοίταξε τον άνθρωπο......\nΑνώνυμος 6 Ιουνίου 2022 - 1:19 μ.μ.\n"Εἶναι ἀργόσχολοι σὰν τὰ κατοικίδιά τους"\nΜπορούμε να πάρουμε στα σοβαρά ένα τέτοιο κείμενο;\nΣυγχώρεσε με πάτερ, αλλά είστε φάουλ.\nΠ. ΤΕΛ. 6 Ιουνίου 2022 - 3:13 μ.μ.\nΟ άνθρωπος έγινε όμοιος με τα ζώα στα ζωώδη ένστικτά του και στο...γάβγισμα! Μην επεκταθώ περισσότερο γιατί πονάει...\nΑνώνυμος 6 Ιουνίου 2022 - 6:07 μ.μ.\nΤης καλησπέρες στον "Μητροπολίτη" Κιέβου Επιφάνιο καί στον Μπαϊντεν Παναγιώτη Τελεβάντε από το Αμερικα.\nΤα σκυλιά είναι για φύλακες ή για τσοπανόσκυλα. Όχι για να κοιμούνται στο κρεβάτι δίπλα σου.\nΟι γάτες για τα ποντίκια, όχι για παρέα!\nΈλεος πια με τις ανωμαλίες\nΑνώνυμος 6 Ιουνίου 2022 - 3:38 μ.μ.\nΤον σκύλο πού έχω, το βρήκα σε κάδο μισό πεθαμένο. Ζω σε διαμέρισμα, είμαι γιά καταδίκη δηλαδή;\nΤι να πω, παρά ότι λυπάμαι με την σκληρότητα μας.\nΓιαννόπουλος Ηλίας 6 Ιουνίου 2022 - 4:52 μ.μ.\nΚαλά κάνατε, αγαπητέ, και σώσατε ένα αδέσποτο ζώο από την αθλιότητα της ζωής στο δρόμο. Μπράβο σας.\nΜόνο που εδώ δε συζητάμε αυτό, αλλά για την επιεικώς απαράδεκτη και απάνθρωπη συμπεριφορά των σκυλομπαμπαδων και των σκυλομαμαδων.\nΟι γειτονιές μας έχουν μετατραπεί σε κυνοκομεια από τα απαίσια σκυλογαβγισματα που ηχούν πια ΚΑΘΕ στιγμή του 24ωρου.\nΚαι αν θέλετε, στ' αλήθεια, να ανοίξουμε τη συζήτηση για το ποιος επιδειχνει την πραγματική σκληρότητα, ε, τότε ας μιλήσουμε για την πάγια αντίδραση του μέσου σκυλομπαμπα σε οποιοδήποτε παράπονο ή διαμαρτυρία που αφορά τα σκυλογαβγισματα ή τα κόπρανα του τετράποδου του.\n"Έτσι κάνουν τα σκυλιά και θα πρέπει να το αποδεχτείς", ήταν η θρασυτατη απάντηση γείτονά μου τις προάλλες επειδή τόλμησα να του πω να μαζέψει το τετράποδο που αναστατώνει τη γειτονιά στις 6 το πρωί.\nΑκόμα και στην επισήμανσή μου ότι υπάρχουν άνθρωποι με σοβαρά προβλήματα υγείας που δεν μπορούν να αντέξουν τα απαίσια σκυλογαβγισματα η απάνθρωπη απάντηση ήταν "Ε, κι εγώ τι να κάνω;" .\nΈχει καταργηθεί κάθε έννοια σεβασμού στο συνάνθρωπο γιατί "Σκυλάκι είναι το καημένο, δε θα γαβγίσει;"\nΜάλλον εσείς οι σκυλομπαμπαδες έχετε εξαντλήσει όλο σας το νοιαξιμο στα τετράποδα, με αποτέλεσμα να μη μένει ούτε υποψία σεβασμού στους συνΑΝΘΡΩΠΟΥΣ.\nΈτσι για να δούμε που εντοπίζεται η γνήσια σκληρότητα.\nΑνώνυμος 6 Ιουνίου 2022 - 7:34 μ.μ.\nΘα ήθελα σας δω από μία γωνιά καθώς σκούζουν οι γάτες όταν ζευγαρώνουν καί αρχίζουν όλα τα σκυλιά της γειτονιάς μαζί να τις κράζουν!!!!\nΤο 100,το 100 !!!!!\nΑνώνυμος 6 Ιουνίου 2022 - 11:17 μ.μ.\nΤο μέτρο! Το μέτρο, το κατά παράδοση. Αν κάποια μέρα ενσκήψει πανδημία πραγματική από αυτήν την συνήθεια, ό μη γένοιτο, οι κτηνίατροι θα σφυρίζουν αδιάφορα! Τώρα, θεωρητικά, δεν υπάρχει περίπτωση. Αλλά, ποιος εγγυάται για το αύριο; Τότε θα είναι αργά! Οι άνθρωποι ανά τους αιώνες ήξεραν ποιο είναι το κατά φύσιν. Και το τηρούσαν, χωρίς κανένα πρόβλημα, χωρίς αντιγνωμίες και δημιουργία στρατοπέδων! Ένα ρεύμα σήμερα, αντιγραφή από κάπου, το οποίο έχει ημερομηνία λήξης. Ε, και;


Δήμαρχοι κλείσατε τις χωματερές; - Ο Νίκας ξεκινάει ελέγχους - MyPress\nΔήμαρχοι κλείσατε τις χωματερές; – Ο Νίκας ξεκινάει ελέγχους\nΣε ησυχία δεν πρόκειται να αφήσει η Περιφέρεια Πελοποννήσου τους Δημάρχους. Μετά την έναρξη της διαδικασίας ολοκληρωμένης διαχείρισης των απορριμμάτων, οι παράνομες χωματερές έπαψαν να λειτουργούν, ή τουλάχιστον έτσι πρέπει. Η Περιφέρεια, σε αυστηρούς τόνους, υπενθυμίζει στους αιρετούς την εξέλιξη και προειδοποιεί για εντατικούς ελέγχους.\nΜε το ίδιο έγγραφο μάλιστα καλούνται τα αστυνομικά τμήματα και τα τμήματα της Πυροσβεστικής Υπηρεσίας “να συμβάλουν με συστηματικούς και συνεχείς ελέγχους και να ενημερώνουν άμεσα για τυχόν συμβάντα σε ΧΑΔΑ των αναφερόμενων περιοχών”.\nΚόρινθος, πρώτη πρωτεύουσα των Ελλήνων!\nΒόμβα Μήλιου: Παράνομος ο ΑΟΣΑΚ!


«Κατηγορώ» κατά Ντόρας, για τη μειονότητα της Θράκης! - Εφημερίδα Αδέσμευτη Θράκης\n«Κατηγορώ» κατά Ντόρας, για τη μειονότητα της Θράκης!\nΜε επίκεντρο τους χειρισμούς της κυβέρνησης Καραμανλή και της τέως υπουργού Εξωτερικών Ντ. Μπακογιάννη στο ζήτημα της μουσουλμανικής μειονότητας στη Θράκη\nΓια «διολίσθηση» της Ελλάδας έναντι της Τουρκίας με επίκεντρο τους χειρισμούς της κυβέρνησης Καραμανλή και της τέως υπουργού Εξωτερικών Ντ. Μπακογιάννη στο ζήτημα της μουσουλμανικής μειονότητας στη Θράκη -θέμα που επιχειρεί διαρκώς η γείτονα χώρα να εντάξει στην ατζέντα των διμερών συνομιλιών- κατηγόρησε χθες στη Βουλή την προηγούμενη κυβέρνηση ο αναπληρωτής υπουργός Εξωτερικών Δ. Δρούτσας.\nΚατά την ενημέρωση των μελών της Κοινοβουλευτικής Επιτροπής Εξωτερικών και Αμυνας ο κ. Δρούτσας τόνισε με έμφαση ότι «η σημερινή κυβέρνηση δεν συζητεί με ξένα κράτη θέματα Ελλήνων πολιτών. Εχουμε την εντύπωση ότι σε αυτό το θέμα υπήρξε διολίσθηση της ελληνικής πολιτικής τα τελευταία χρόνια», κάτι που προκάλεσε την έκρηξη των βουλευτών της ΝΔ, οι οποίοι εντόνως διαμαρτυρόμενοι αποχωρήσαν από τη συνεδρίαση.\nΑργά το απόγευμα συνεργάτες του κ. Δρούτσα έλεγαν ότι με τον όρο «διολίσθηση» ο αναπληρωτής υπουργός αναφερόταν προσωπικά στους χειρισμούς του Κ. Καραμανλή και συγκεκριμένα στην επίσκεψη του πρώην πρωθυπουργού στην Τουρκία, όπου κατά την κοινή συνέντευξη Τύπου Ερντογάν – Καραμανλή, όταν ο πρώτος μιλούσε για «αμοιβαιότητα» στην αντιμετώπιση της ελληνικής μειονότητας στην Τουρκία και της μουσουλμανικής στη Θράκη, ο Ελληνας πρωθυπουργός δεν αντέδρασε. Επιβεβαίωσαν δε ότι στην επιστολή Ερντογάν προς τον Ελληνα πρωθυπουργό γίνεται αναφορά για τους μουσουλμάνους της Θράκης, λέγοντας ότι «στην επιστολή η Τουρκία έχει θέσει όλα τα θέματα που νομίζει ότι την αφορούν». «Πρόκειται για πολιτική συκοφαντία του αισχίστου είδους, εκ μέρους του κ. Δρούτσα», τόνισαν μιλώντας στους κοινοβουλευτικούς συντάκτες οι βουλευτές της ΝΔ Ευ. Αντώναρος, Μ. Βαρβιτσιώτης, Ευρ. Στυλιανίδης και Κ. Τασούλας. Νωρίτερα, όταν το κλίμα ήταν σαφώς πιο ήρεμο, ο κ. Δρούτσας σημείωσε ότι οι διαπραγματεύσεις για το όνομα της ΠΓΔΜ γίνονται αποκλειστικά και μόνο στο πλαίσιο του ΟΗΕ, ενώ προανήγγειλε την επικείμενη επίσκεψη του Ρώσου υπουργού Εξωτερικών στη χώρα μας.\nΑΣΘΕΝΗΣ ΜΝΗΜΗ ΤΗΣ ΑΝΤΙΠΟΛΙΤΕΥΣΗΣ\nΑποτελεί δυσάρεστη παράδοση να αδυνατίζει η μνήμη των κυβερνώντων αμέσως μετά τη μετακίνησή τους στη θέση της αντιπολίτευσης. Ετσι συνέβη και με όσους βουλευτές της ΝΔ λησμόνησαν ποιος επέτρεψε να συμπεριληφθεί μειονοτικό ζήτημα στην ατζέντα των ελληνοτουρκικών σχέσεων.\nΓια την ιστορία υπενθυμίζουμε: ο κ. Ερντογάν ήταν ο πρώτος Τούρκος πρωθυπουργός, έπειτα από σχεδόν σαράντα χρόνια, που επισκέφθηκε τη Θράκη (προερχόμενος μάλιστα από την Αθήνα) την άνοιξη του 2004, με την κυβέρνηση Καραμανλή να τον κατευοδώνει.\nΟ κ. Μπαμπατζάν περιόδευσε στη Θράκη με τις ευχές της κ. Μπακογιάννη, η οποία είχε ακούσει πριν τον Τούρκο ομόλογό της να της εγείρει στις συνομιλίες που είχαν μειονοτικό ζήτημα.\nΟπως η ίδια παραδέχθηκε σε δηλώσεις σε δημοσιογράφους, μόλις τον περασμένο Απρίλιο στην Κωνσταντινούπολη ο κ. Μπαμπατζάν της έθεσε και πάλι μειονοτικό ζήτημα και η ίδια του… ανέλυσε τα μέτρα που λαμβάνει η ελληνική πολιτεία για τη μειονότητα.\nΤο ίδιο έγινε και τον Ιούνιο στη συνάντησή της με τον Α. Νταβούτογλου στην Κέρκυρα.Κομβικό σημείο στην προσπάθεια κατοχύρωσης μειονοτικού ζητήματος στην ατζέντα των ελληνοτουρκικών ήταν η επίσκεψη του κ. Καραμανλή στην Αγκυρα τον Ιανουάριο του 2008, όπου παρουσία του ίδιου και της κ. Μπακογιάννη ο κ. Ερντογάν δήλωσε ότι στα θέματα της συζήτησης ήταν η «βελτίωση της κατάστασης των μειονοτήτων στις δύο χώρες και για τον σκοπό αυτόν θα εργασθούν τα δύο υπουργεία Εξωτερικών…».\nΤΙ ΔΗΛΩΣΕ Η ΝΤΟΡΑ ΜΠΑΚΟΓΙΑΝΝΗ ΓΙΑ\nΤΗΝ ΜΕΙΟΝΟΤΗΤΑ ΤΗΣ ΔΥΤ. ΘΡΑΚΗΣ\n«Η Ελλάδα χρειάζεται μια δυνατή Νέα Δημοκρατία! μακριά από τα λάθη του παρελθόντος, τις κλειστές πόρτες. Καταρχήν μια δυνατή αντιπολίτευση, που θα πείθει τον πολίτη ότι μπορεί να είναι καλύτερη από την τωρινή κυβέρνηση του ΠΑΣΟΚ, η οποία ξεκίνησε πολύ άσχημα με αυτοδιαψεύσεις και φορολογικές επιδρομές. Αργότερα ως εναλλακτική κυβερνητική πρόταση ικανή να δώσει ουσιαστικές λύσεις στα προβλήματα».\nΑυτό τόνισε μιλώντας αποκλειστικά στην ΕΡΑ Κομοτηνής η υποψήφια πρόεδρος της ΝΔ Ντόρα Μπακογιάννη η οποία επισκέφθηκε το νομό Έβρου και Καβάλας, στο πλαίσιο περιοδειών της. Αναφερόμενη στη Θράκη η κ. Μπακογιάννη δήλωσε ότι δεν μπορεί να κρύψει την ιδιαίτερη αγάπη της για την περιοχή, καθώς έχει ένα μεγάλο και σοβαρό αναπτυξιακό απόθεμα. «Από πλευράς κυβέρνησης ΝΔ έγιναν πράγματα στην σωστή κατεύθυνση, αλλά πρέπει να γίνουν κι άλλα. Εγώ απευθύνομαι σε όλους Χριστιανούς και Μουσουλμάνους και δεν κάνω διαχωρισμούς», είπε καταλήγοντας η κ. Μπακογιάννη.\nΚαι νέα τμήματα σχολείων του Νομού Ξάνθης έκλεισαν λόγω της Η1Ν1 γρίπης!


((i)) Πανελλαδική απεργία πείνας μεταναστών\nαπό Συνέλευση Μεταναστών απεργών πείνας\n15/01/2011 1:32 μμ.\nΣυνεισφορά σε είδη πρώτης ανάγκης\nαπό Πρωτοβουλία Αλληλεγγύης 15/01/2011 2:11 μμ.\nΓια την μεγάλη απεργία πείνας μεταναστών που θα ξεκινήσει την επόμενη εβδομάδα υπάρχουν βασικές ελλείψεις σε είδη πρώτης ανάγκης. Πιο αναλυτικά χρειαζόμαστε: σκηνές, sleeping bag, κουβέρτες, στρώματα και σόμπες (όχι με ηλεκτρικό). Όσοι σύντροφοι/ισσες διαθέτουν τέτοια είδη παρακαλούνται να τα φέρουν το συντομότερο δυνατόν στο Στέκι Μεταναστών, Τσαμαδού 13, Εξάρχεια απογευματινές ώρες (μετά τις 5). Είναι εξαιρετικά σημαντικό να μαζευτούν αυτά τα είδη όσο το δυνατόν συντομότερα (ιδανικά μέχρι την Τετάρτη 19/01) ώστε να ξέρουμε τι έχουμε και να υπάρξει αρκετός χρόνος να καλύψουμε τυχόν ελλείψεις.\nΑλληλεγγύη στους μετανάστες – Κανένας άνθρωπος δεν είναι λαθραίος\nαπό Πρωτοβουλία Αλληλεγγύης 15/01/2011 2:31 μμ.\nΓια τη δημιουργία μιας όσο το δυνατόν πιο πλατιάς και ανοιχτής συνέλευσης αλληλεγγύης στου 300 απεργούς πέινας, καλείται μια συνέλευση στο Πολυτεχνείο την Τετάρτη 19/01, στις 19:00, στο Γκίνη.\nαπό dak 15/01/2011 3:20 μμ.\nΤο κείμενο αυτό μπορεί να μεταφρασθεί σε Πακιστανικά, Αφγανικά κλπ να δημοσιευθεί στο indymendia. Αν ναι θα μπορούσε να μοιρασθεί σε κάθε γωνιά της χώρας, γνωστοποιώντας τον αγώνα των συμπατριωτών τους.\nαπό αλληλεγγυος 15/01/2011 7:48 μμ.\nΕπισης, οσον αφορα τα ειδη που χρειαζονται, για την Θεσσαλονικη, να ενημερωσουμε οτι μπορουμε να τα πηγαινουμε ειτε στο Μικρόπολις (Β.Ηρακλείου 18 κ Βενιζέλου), ή στο Στέκι Μεταναστών (Ερμού και Βενιζέλου)


Πώς να πάω στο προορισμό Peugeot Authorized Garage στη πόλη Larnaca με Λεωφορείο | Moovit\nPeugeot Authorized Garage, Larnaca\nΠώς να πάω στο προορισμό Peugeot Authorized Garage στη πόλη Larnaca με Λεωφορείο;\nΔείτε το Peugeot Authorized Garage, Larnaca στον χάρτη\nΟδηγίες προς το προορισμό Peugeot Authorized Garage (Larnaca) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Peugeot Authorized Garage\nΠώς να πάω στο προορισμό Peugeot Authorized Garage με Λεωφορείο?\nΑπό Αθδητικο Σωματειο Σαδαμινα, Larnaca\nΑπό Parking Exit, Larnaca\nΑπό Larnaca Airport Check In Area, Larnaca\nΑπό E4, Larnaca\nΑπό E. Kalogirou, Larnaca\nΑπό Hertz, Larnaca\nΑπό C. Chris Car Sales, Larnaca\nΑπό Larnaca Airport Departure Lounge, Larnaca\nΣταθμοί Λεωφορείο κοντά σε Peugeot Authorized Garage στη πόλη Larnaca\nΠετράκη Κυπριανού 1 19 λεπ περπάτημα ΠΡΟΒΟΛΗ\nΠαλαιών Πατρών Γερμανού 24 λεπ περπάτημα ΠΡΟΒΟΛΗ\nΓραμμές Λεωφορείο προς Peugeot Authorized Garage στη πόλη Larnaca\nΠοιοι είναι οι πιο κοντινοί σταθμοί προς Peugeot Authorized Garage;\nΟι πιο κοντινοί σταθμοί προς Peugeot Authorized Garage είναι:\nΠετράκη Κυπριανού 1 είναι 1453 μέτρα μακριά, 19 λεπ περπάτημα.\nΠαλαιών Πατρών Γερμανού είναι 1838 μέτρα μακριά, 24 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Peugeot Authorized Garage;\nΑυτές οι γραμμές Λεωφορείο σταματάνε κοντά στο προορισμό Peugeot Authorized Garage: 417, 428.\nΔημόσια Συγκοινωνία προς Peugeot Authorized Garage στη πόλη Larnaca\nΑναρωτιέστε πώς να φτάσετε Peugeot Authorized Garage στη πόλη Larnaca, Κύπρος; Το Moovit σας βοηθάει να βρείτε τον καλύτερο τρόπο για να φτάσετε Peugeot Authorized Garage με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Peugeot Authorized Garage σε πραγματικό χρόνο.\nΨάχνετε για την πλησιέστερη στάση ή σταθμό στο Peugeot Authorized Garage; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΠετράκη Κυπριανού 1; Παλαιών Πατρών Γερμανού.\nΜπορείτε να φτάσετε στο Peugeot Authorized Garage από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Peugeot Authorized Garage από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Peugeot Authorized Garage, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Larnaca, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Peugeot Authorized Garage στη πόλη Larnaca\nΚαφενειο Αγιος Θωμας\nPhaethon Court No 2\nCup Snack Bar\nΓραμμές δημόσιας συγκοινωνίας με σταθμούς πιο κοντά σε Peugeot Authorized Garage στη πόλη Larnaca\nΓραμμές Λεωφορείο με σταθμούς πιο κοντά σε Peugeot Authorized Garage στη πόλη Larnaca\nΠετράκη Κυπριανού 1\nΠιο εύκολο να φτάσετε Peugeot Authorized Garage με την εφαρμογή!


Κόκορας στο τηγάνι με μυρωδικά, από τον Γιώργο Γεράρδο! - Mothersblog.gr\nΚόκορας στο τηγάνι με μυρωδικά, από τον Γιώργο Γεράρδο!\n22 Μαϊ 2015\tΜαγειρεύουμε παίζοντας\nΣήμερα θα σας προτείνω μια πολύ νόστιμη, γρήγορη και οικονομική συνταγή, γεμάτη αρώματα καλοκαιρινών μυρωδικών! Πολλές φορές αποφεύγουμε να μαγειρέψουμε κόκορα διότι υπάρχει ο μύθος ότι είναι σκληρός. Αυτό μπορεί να συμβαίνει με τους χωριάτικους κόκορες, αλλά όχι του εμπορίου.\nΒρίσκουμε πια στους κρεοπώλες ελληνικά κοκόρια εκτροφής, που έχουν όλη τη νοστιμιά και πολύ τρυφερό κρέας. Για αυτή τη συνταγή μπορείτε επίσης να χρησιμοποιήσετε και κοτόπουλο, γαλοπούλα ή κουνέλι.\n600 γραμμάρια κόκορα, φιλέτο μπούτι σε κομμάτια\nΔυο καλές χούφτες φρέσκα μυρωδικά όπως βασιλικό, δεντρολίβανο, μαϊντανό και φασκόμηλο\n1κουταλιά σούπας μουστάρδα, κατά προτίμηση Dijon\nΠριν ξεκινήσουμε μπορούμε να δώσουμε στα παΐδια μας να μυρίσουν τα μυρωδικά και έτσι να τα γνωρίσουν. Είναι εντυπωσιακό πως καιρό μετά θα θυμούνται και θα ξεχωρίζουν το καθένα.\nΣτο multi mayo της Kenwood χτυπάμε τα μυρωδικά με την κάππαρη, το γιαούρτι, τη μουστάρδα, λεμόνι, αλάτι και πιπέρι. Στα παιδιά αρέσει πολύ να πατούν το κουμπί και να παρατηρούν το μείγμα, προσοχή μονο με τις λεπίδες! Βάζουμε ένα τηγάνι να 'κάψει' στη φωτιά, προσθέτουμε το λάδι και σοτάρουμε τον κόκορα για πέντε λεπτά ή μέχρι να πάρει χρώμα.\nΠροσθέτουμε το μείγμα των μυρωδικών και χαμηλώνουμε την φωτιά.\nΗ κουζίνα μας θα μοσχομυρίσει και σε πέντε περίπου λεπτά το φαγητό μας θα είναι έτοιμο.\nΣερβίρουμε με πουρέ πατάτας ή πιλάφι, καλή σας όρεξη!\nΚΟΚΟΡΑΣ ΜΕ ΜΥΡΩΔΙΚΑ\nΚΟΚΟΡΑΣ ΣΤΟ ΤΗΓΑΝΙ\nΠΩΣ ΝΑ ΜΑΓΕΙΡΕΨΩ ΤΟΝ ΚΟΚΟΡΑ\nΣΥΝΤΑΓΕΣ ΜΕ ΚΟΚΟΡΑ


Θέματα Διατροφής: Αυγούστου 2016\nΑναρτήθηκε από ioanna στις 5:49 μ.μ. 2 σχόλια:\nΕτικέτες Καφές, Λειτουργικά τρόφιμα\nΣήμερα 24-8-2016 κοινοποιήθηκαν δύο υπουργικές αποφάσεις σχετικά με τη χρήση και την αποτελεσματικότητα των τεστ τροφικής δυσανεξίας και των συσκευών βιοσυντονισμού, αντίστοιχα. Ακολουθεί η ανακοίνωση που εξέδωσε η Ένωση Διαιτολόγων - Διατροφολόγων Ελλάδας για το θέμα.\n“Συνεπώς, τα τεστ αυτά δεν πρέπει να χρησιμοποιούνται σε διαιτολογικά κέντρα...”.\nΔιαβάστε την απόφαση του Υπουργού για τις Συσκευές Βιοσυντονισμού ΕΔΩ\nλέξεις κλειδιά: δυσανεξία, δυσανεξια, τεστ δυσανεξίας, βιοσυντονισμός, βιοσυντονισμος, test dysanexias, biosyntonismos, απώλεια βάρους, αδυνάτισμα\nΑναρτήθηκε από ioanna στις 6:16 μ.μ. Δεν υπάρχουν σχόλια:\nΕτικέτες Δελτία τύπου, Δυσανεξία, Παραπλάνηση του κοινού


Καμπανάκι Τσιόδρα: Πιθανό ένα δεύτερο κύμα του κορωνοϊού στο μέλλον\nHome/ΠΟΛΙΤΙΚΗ/Καμπανάκι Τσιόδρα: Πιθανό ένα δεύτερο κύμα του κορωνοϊού στο μέλλον\nΈνα δεύτερο κύμα εξάπλωσης του κορωνοϊού στο μέλλον είναι πιθανό, όπως τόνισε απόψε ο εκπρόσωπος του υπουργείου Υγείας Σωτήρης Τσιόδρας, επισημαίνοντας πως δεν υπάρχει ούτε σε διεθνές επίπεδο εμπειρία, για τον ακριβή τρόπο και χρόνο άρσης των μέτρων.\nΓια την ώρα «υπάρχει ένα φρένο, μια βραδεία αύξηση των αριθμών που σημαίνει ότι τα μέτρα αποδίδουν, και δεν θρηνήσαμε εκατόμβες. Είναι δύσκολη η ανάκαμψη από τέτοια μέτρα και πρέπει να γίνεται με πολύ προσεκτικό και σταδιακό τρόπο», πρόσθεσε, τονίζοντας πως η παρούσα φάση δεν πρόκειται για κορύφωση της πανδημίας, αλλά για επιπέδωση της καμπύλης: «για ένα πρώτο κύμα που έχουμε πολύ σοβαρές πιθανότητες να το μετριάσουμε» αλλά υπάρχει πιθανότητα ενός δεύτερου κύματος της εξάπλωσης του ιού στο μέλλον, ανάλογα με την κυκλοφορία του ιού, την ανοσία που θα έχει τότε ο πληθυσμός και τις εξελίξεις στην επιστημονική κοινότητα.\nΑν χτίζαμε όλοι ανοσία θα είχαμε εκατόμβες\n«Δεν θέλουμε ξαφνικά να χτίσουμε όλοι ανοσία. Αν χτίζαμε όλοι ανοσία θα είχαμε εκατοντάδες νεκρούς. Δεν μου αρέσει να λέω αυτή την λέξη. Επιθυμούμε σταδιακά να πετύχουμε την ανοσία στην κοινότητα. Είναι ένας ιός που θα μείνει μαζί μας μήνες. Δεν ξέρουμε τι θα γίνει το καλοκαίρι, ευελπιστούμε να δούμε μία μείωση. Οι περισσότεροι επιστήμονες μιλάνε για την σίγουρη παρουσία ενός δεύτερου κύματος το επόμενο φθινόπωρο ή χειμώνα και σταδιακή εφαρμογή μέτρων και άρσης τους».\nΌπως είπε πρόκειται για μία στρατηγική επιβολής μέτρων, άρσης τους όταν η κατάσταση βελτιώνεται και εκ νέου εφαρμογής τους «όταν η κατάσταση ξεφεύγει», είπε χαρακτηριστικά. «Παρακολουθούμε τα νούμερα, παρακολουθούμε τις εξελίξεις, δεν εφησυχάζουμε – τα πράγματα μπορεί να αλλάξουν, γρήγορα, με νέες εστίες στον πληθυσμό. Θέλει πολλή προσοχή».\nΑν και υπάρχει σχεδιασμός για μέτρα επανάκαμψης επομένως, «είναι σαφές ότι δεν είναι η ώρα» για την εφαρμογή τους, ξεκαθάρισε ο κ. Τσιόδρας, λέγοντας πως αυτό γίνεται με πάρα πολύ μεγάλη προσοχή, καθώς δεν υπάρχει εμπειρία σε καμία χώρα στον κόσμο και ακόμα και κράτη «που έζησαν ένα δεύτερο κύμα ετοιμάζονται και για τρίτο κύμα», στην Άπω Ανατολή και επαρχίες της Κίνας στο Χονγκ Κονγκ.\nΟ κορωνοϊός διασπείρεται τόσο γρήγορα που αρκετές ευρωπαϊκές χώρες έχουν διακόψει την ιχνηλάτηση των επαφών, παρατήρησε ο κ. Τσιόδρας διαβεβαιώνοντας πως η δράση αυτή συνεχίζεται με πολύ δυσκολία στην Ελλάδα, σε ειδικές ευάλωτες ομάδες του πληθυσμού, σε όσους έχουν υψηλή ευπάθεια και αυξημένο κίνδυνο.\nΠαρά την σοβαρή κατάσταση φαίνεται πως με τα μέτρα που λαμβάνουν οι χώρες, επιβραδύνεται ο ρυθμός αύξησης των κρουσμάτων και των νεκρών. Η Ιταλία, η Ισπανία, και η Γαλλία καταγράφουν σταδιακή μείωση των περιπτώσεων νόσου και θανόντων. «Ταυτόχρονα όμως έχουν να ζήσουν κάτι αντίστοιχο από τον Β’ παγκόσμιο πόλεμο».\nΟ καθηγητής σχολίασε πως τόσο το επίπεδο της θνησιμότητας όσο και ο ρυθμός αύξησης της στη χώρας μας φαίνονται «ευνοϊκά» σε σύγκριση με άλλες χώρες, αυτή την στιγμή. «Αυτό δεν επιτρέπει με κανένα τρόπο εφησυχασμό. Δεν θέλουμε η εικόνα μας να ανατραπεί τις επόμενες ημέρες ή εβδομάδες. Μπορούμε όλοι μαζί να πετύχουμε ένα σημαντικό μετριασμό του πρώτου επιδημικού κύματος στην χώρα μας. Να αποδώσουν τα μέτρα και να είμαστε πιο σοφοί και πιο έτοιμοι για την αντιμετώπιση του ιού στο άμεσο μέλλον. Πρέπει όλοι να δείξουμε κουράγιο».


Εκλογές αβεβαιότητας στην Ιταλία: Όλα τα πιθανά σενάρια - Rythmos - Greek Digital Radio\nΟι δημοσκοπήσεις παρουσιάζουν τα κυρίαρχα κόμματα να εμφανίζονται αμήχανα στο εκλογικό σώμα, με κανένα από αυτά να μην μπορεί να πάρει «κεφάλι» και το τελικό αποτέλεσμα να φαντάζει εξαιρετικά αβέβαιο -κάτι το οποίο εντείνεται κι από την αυξημένη αποχή ειδικά των νέων κι απογοητευμένων ψηφοφόρων, που όπως τονίζουν οι δημοσκοπήσεις, θα κυμανθεί κοντά στο 50%!\nΤο κόμμα ιδρύθηκε το 2009 από τον κωμικό Μπέπε Γκρίλο και πλέον υπό την ηγεσία του –υποψήφιου για την πρωθυπουργία- Λουίτζι Ντι Μάιο είναι ευρωσκεπτικιστικό και κατά του ευρώ, ενώ απορρίπτει την παραδοσιακή πολιτική τάξη. Έχει καταρτίσει ένα πρόγραμμα 20 σημείων για τη βελτίωση «της ζωής των Ιταλών», στο οποίο όμως δεν γίνεται καμία αναφορά στην Ευρώπη μετά την εγκατάλειψη του σχεδίου για τη διεξαγωγή δημοψηφίσματος για την παραμονή της Ιταλίας στην ευρωζώνη.\n– Επαναβεβαίωση του ευρωπαϊκού δόγματος με ταυτόχρονη έκκληση για δημιουργία «Ηνωμένων Πολιτειών της Ευρώπης», την άμεση εκλογή του προέδρου της Ευρωπαϊκής Επιτροπής από τους Ευρωπαίους πολίτες και τη δημιουργία θέσης ενός υπουργού Οικονομικών για την ευρωζώνη.\n– Συνέχιση της αντιτρομοκρατικής πολιτικής του Ρέντσι: «Για κάθε ευρώ που επενδύεται στην ασφάλεια, ένα ευρώ να επενδύεται στον πολιτισμό».\nΤην άποψη πως οι εκλογές της Κυριακής αποτελούν «πρόκληση για την Ιταλία», εκφράζει σε άρθρο της η Σίλβια Φραντσεσκόνι από το European Council on Foreign Relations (ECFR).\n«Οι τελευταίες εκλογές δημιούργησαν μία ασταθή νομοθετική εξουσία, που έφερε τέσσερις διαφορετικές κεντρο-αριστερές κυβερνήσεις. Προσφάτως, η βουλή πέρασε ένα νέο εκλογικό νόμο (με την υποστήριξη του Δημοκρατικού Κόμματος του Renzi και του Forza Italia του Berlusconi). Αλλά αντί να φέρει μεγαλύτερη σταθερότητα, ο νέος νόμος είναι σχεδιασμένος να ανταμείψει συμμαχίες τιμωρώντας όσους διεκδικούν την εξουσία μονομερώς -με σαφή στόχο να περιορίσει την άνοδο του Κινήματος Πέντε Αστέρων. Αυτό είναι ενδεικτικό για το τι ελπίζει η κυβέρνηση για το 2018: να κερδίσει τους ευρωσκεπτικιστές λαϊκιστές και να παραμείνει προσηλωμένη στην Ευρώπη και στον γαλλο-γερμανικό κινητήρα», σημειώνει η αρθρογράφος.\n«Η μετανάστευση είναι ένας μεγάλος φόβος για τους Ιταλούς, και δεύτερος μετά την απασχόληση. Είναι σαφές πως πρόκειται για υποκειμενικό ζήτημα: ο πραγματικός αριθμός των μεταναστών που φθάνει στην Ιταλία δεν δικαιολογεί τέτοιες ανησυχίες. Όπως και σε άλλες χώρες, είναι πολύ πιθανό ότι πολλοί Ιταλοί θα ψηφίσουν από φόβο περισσότερο παρά από λογική σκέψη και ασφαλώς όχι από ελπίδα. Το χειρότερα, τα λαϊκιστικά επιχειρήματα έχουν επίσης διεισδύσει και σε ατζέντες παραδοσιακών κομμάτων, ενώ η δεξιά, κάποτε μετριοπαθής και επικεντρωμένη σε ένα φιλελεύθερο πρόγραμμα, σήμερα έχει μετατραπεί σε πολύ περισσότερο επιθετική ακροδεξιά», συμπληρώνει η Φραντσεσκόνι.\n«Οι ελπίδες και οι φόβοι είναι δύο μέρη του ίδιου νομίσματος, με τη μετανάστευση και την Ευρώπη να είναι αλληλένδετα. Η ΕΕ χρειάστηκε πολύ χρόνο για να απαντήσει στις εκκλήσεις της Ιταλίας για αλληλεγγύη και τα προγράμματα μετεγκατάστασης δεν εφαρμόστηκαν ποτέ πραγματικά. Αντί να καταλήξει σε μια ενιαία πολιτική για τη διαχείριση της μετανάστευσης, η ΕΕ την έχει αναθέσει αλλού: στην Τουρκία για τους Σύρους πρόσφυγες και στη Λιβύη -ένα σχεδόν κατεστραμμένο κράτος- για τους υποσαχάριους Αφρικανούς, με τραγικές συνέπειες», επισημαίνεται με νόημα.\n«Το μέλλον δεν φαίνεται λαμπρό: η συνεχιζόμενη στάση των χωρών του Visegrad, η σύγκρουση μεταξύ Tusk και Κομισιόν, η αποχώρηση των ΗΠΑ από την παγκόσμια συνθήκη για τη μετανάστευση, όλα αυτά μειώνουν την πιθανότητα επίλυσης του προβλήματος. Η πρόκληση για την νίκη στις επόμενες εκλογές θα είναι η ανοικοδόμηση της εμπιστοσύνης των πολιτών, και για να γίνει αυτό τα κόμματα θα πρέπει να εμφανίσουν ένα ισχυρό όραμα και συγκεκριμένα σχέδια, τόσο σε σχέση με την Ευρώπη και με ζητήματα που δημιουργούν φόβο, όπως η μετανάστευση. Εάν αποτύχουν να το κάνουν αυτό, θα σημαίνει και την ήττα τους», καταλήγει το δημοσίευμα.


Αναστάσιος Ράμμος: Ο γνωστός τραγουδιστής ξέσπασε κατά τηλεοπτικού κεντρικού δελτίου ειδήσεων και δημοσιογράφου - Ράδιο Πόλις 99,4 - Λάρισα\nΑναστάσιος Ράμμος: Ο γνωστός τραγουδιστής ξέσπασε κατά τηλεοπτικού κεντρικού δελτίου ειδήσεων και δημοσιογράφου\ntoday12 Ιανουαρίου 2022\nΣτην εκπομπή «Ποιος είναι πρωινιάτικα» μίλησε ο Αναστάσιος Ράμμος. Ο γνωστός τραγουδιστής ξέσπασε κατά του κεντρικού δελτίου ειδήσεων του Alpha και του δημοσιογράφου που έκανε το ρεπορτάζ για το υποτιθέμενο κορονοπάρτι στο σπίτι του.\n«Στο δελτίο ειδήσεων του Alpha είπαν ότι μετέτρεψα το σαλόνι του σπιτιού μου σε μπουζούκια. Λέγανε για μουσικά όργανα, για μικρόφωνα.\nΚαλά ρε φίλε, εσύ που το έκανες στον Alpha, καλά ρε μπούφο, μουσικός είμαι κι ένας μουσικός στο σπίτι του θα έχει μουσικά όργανα και μικρόφωνα, μπούφο, ε μπούφο.\nΚαι δεν απαγορεύεται, μπούφο, επίσης, να μαζέψω τους φίλους μου και να κάνω ένα πάρτι, μπούφο. Θα μαζευόμαστε σπίτι μου, αυτό δεν απαγορεύεται», είπε αρχικά ο Αναστάσιος Ράμμος.\nΟ Αναστάσιος Ράμμος πρόσθεσε στη συνέχεια: «Θα το ξανακάνω αυτό, να ξέρεις, έχω νευριάσει πάρα πολύ με αυτόν τον άνθρωπο, δεν ξέρω ποιος είναι. Μαζευτήκαμε 7-8 άτομα. Απαγορεύεται να μαζευτείς μετά τις 12 σπίτι σου; Δεν απαγορεύεται. Θα τους ξαναμαζέψω και σήμερα το βράδυ, ελάτε από ‘κει».\nshowbiz Αναστάσιος Ράμμος\nΟ Κώστας Καράφώτης αποκαλύπτει στο «ΜΕGA Καλημέρα» γιατί δεν ασχολήθηκε ποτέ με την Ιατρική και το χειρότερο που έχει κάνει ποτέ σε σχέση. Επίσης αναφέρετε στις αντιδράσεις που έχουν προκληθεί για τις εμφανίσεις με την Νατάσα Θεοδωρίδου την ώρα που η διασκέδαση έχει σιγήσει λόγω της πανδημίας. Ο Κώστας Καραφώτης δηλώνει χαρούμενος που συνεργάζεται μαζί με την Νατάσα Θεοδωρίδου στο «Παλλάς» και τονίζει πως τηρούνται όλα τα μέτρα προστασίας κατά […]


Έργα 28 εκ. ευρώ για το Ρέθυμνο ενέταξε στο Πρόγραμμα «Αντώνης Τρίτσης» ο ΥΠΕΣ Τ. Θεοδωρικάκος - OTA VOICE Έργα 28 εκ. ευρώ για το Ρέθυμνο ενέταξε στο Πρόγραμμα «Αντώνης Τρίτσης» ο ΥΠΕΣ Τ. Θεοδωρικάκος - OTA VOICE\nΈργα 28 εκ. ευρώ για το Ρέθυμνο ενέταξε στο Πρόγραμμα «Αντώνης Τρίτσης» ο ΥΠΕΣ Τ. Θεοδωρικάκος\nΝέα οικονομική στήριξη των Δήμων που υπέστησαν ζημιά από την πανδημία σε συνεργασία με την ΚΕΔΕ\nΤη χρηματοδότηση έργων, προϋπολογισμού 28 εκατ. ευρώ για την πόλη του Ρεθύμνου, ανακοίνωσε ο υπουργός Εσωτερικών, κ. Τάκης Θεοδωρικάκος, μετά από συνάντησή του με τον Δήμαρχο, κ. Γιώργο Μαρινάκη. Παράλληλα, τόνισε ότι στόχος του είναι μέσα από το Πρόγραμμα «Αντώνης Τρίτσης» να στηριχθούν όλοι οι Δήμοι της Κρήτης και της χώρας, ώστε να υπάρχει ισόρροπη ανάπτυξη. Και για το λόγο αυτό, παρέχονται όλα τα «εργαλεία» για να υπάρξουν οι απαιτούμενες μελέτες.\nΟ υπουργός Εσωτερικών, και από το Ρέθυμνο, απηύθυνε έκκληση σε όλους τους Έλληνες για τήρηση των υγειονομικών μέτρων στην προσπάθεια αντιμετώπισης του κορωνοϊού. Δήλωσε ότι θα στηρίξει τις διαδικασίες για επανασύσταση της Δημοτικής Αστυνομίας Ρεθύμνου, η οποία θα μπορούσε να συμβάλλει στην κατεύθυνση τήρησης των μέτρων, και εξήγγειλε νέα μέτρα στήριξης των Δήμων που υπέστησαν οικονομικές ζημίες από την πανδημία, αλλά αυτή τη φορά όχι οριζοντίως, όπως δόθηκε η πρώτη βοήθεια των 90 εκατ. ευρώ, αλλά με έναν δίκαιο τρόπο, και συγκεκριμένα όπως προσδιοριστούν οι ανάγκες κάθε Δήμου από το Παρατηρητήριο σε συνεργασία με την ΚΕΔΕ. Είπε ακόμη, ότι έχει ζητήσει από την ΚΕΔΕ προτάσεις για επαναπροσδιορισμό της κατανομής των ΚΑΠ, καθώς πρέπει να στηριχθούν και οι Δήμοι που έχουν τουρισμό, και συνεπώς εξυπηρετούν πολλαπλάσιους πολίτες από το μόνιμο πληθυσμό τους, αλλά και οι παραμεθόριοι Δήμοι.\nΟ υπουργός Εσωτερικών έφτασε στο Ρέθυμνο, χθες, συνοδευόμενος από τον υφυπουργό Υποδομών και Μεταφορών, Γιάννη Κεφαλογιάννη, τον πρόεδρο της ΠΕΔ, Γιάννη Κουράκη, καθώς και στελέχη του Υπουργείου. Είχε συνάντηση με τον Δήμαρχο Ρεθύμνης, ενώ ακολούθησε συνάντησή του με τα στελέχη της ΝΟΔΕ Ρεθύμνης.\nΣε δηλώσεις του ο υπουργός Εσωτερικών ανέφερε: «Το Ρέθυμνο αποτελεί το δεύτερο σταθμό της επίσκεψής μου στην Κρήτη. Πρόκειται για μια επίσκεψη ουσιαστική. Μαζί με τους συνεργάτες μου, βρισκόμαστε με το σύνολο των Δημάρχων της Μεγαλονήσου, προκειμένου να υπάρξει αλληλοενημέρωση και κοινή προετοιμασία για τα έργα που θα ενταχθούν στο Πρόγραμμα “Αντώνης Τρίτσης”. Πρόκειται για ένα πρόγραμμα έργων 2,5 δισ. ευρώ, με διασφαλισμένους πόρους, οι οποίοι θα συμβάλλουν στο να πραγματοποιηθούν μεγάλες παρεμβάσεις σε ολόκληρη τη χώρα, θα βελτιώσουν την ποιότητα ζωής των πολιτών, το αίσθημα ασφαλείας και θα συμβάλλουν στις οικονομικές προοπτικές της χώρας και κάθε τοπικής κοινωνίας, ιδιαίτερα το επόμενο διάστημα που θα είναι δύσκολο. Στο πλαίσιο αυτό, είχα τη δυνατότητα να κάνω μια πολύ δημιουργική συζήτηση με τον Δήμαρχο Ρεθύμνου, Γιώργο Μαρινάκη, ένα έμπειρο και άξιο στέλεχος της Τοπικής Αυτοδιοίκησης.\nΤο πρώτο καλό νέο είναι ότι τέσσερα έργα που είχαν προετοιμαστεί και συζητηθεί το προηγούμενο διάστημα από την προηγούμενη κυβέρνηση, αλλά δεν διέθεταν διασφαλισμένη χρηματοδότηση, εντάσσονται κατευθείαν στο Πρόγραμμα “Αντώνης Τρίτσης”.\nΠρόκειται για ένα μεγάλο έργο, 18 εκατ. ευρώ, το οποίο θα πραγματοποιήσει η Περιφέρεια Κρήτης, αλλά αφορά, ευθέως, στο Ρέθυμνο, το έργο της ύδρευσης, καθώς και άλλα τρία έργα, με συνολικό προϋπολογισμό 28 εκατ. ευρώ, τα οποία αφορούν σε ύδρευση και αποχέτευση οικισμών του Δήμου Ρεθύμνης, με κατοίκους κάτω των δύο χιλιάδων, καθώς και σε αγροτική οδοποιία».\nΙδιαίτερη έμφαση έδωσε ο κ. Θεοδωρικάκος στο γεγονός ότι στις αποφάσεις για την αξιολόγηση των έργων θα μετέχουν οι ίδιοι οι εκπρόσωποι της Αυτοδιοίκησης: «Είναι η πρώτη φορά που ένα τέτοιο πρόγραμμα διεξάγεται μαζί με την Αυτοδιοίκηση και στην επιτροπή αξιολόγησης των έργων μετέχουν, για πρώτη φορά, εκπρόσωποι των Κεντρικής Ένωσης Δήμων της Ελλάδας, καθώς και της Ένωσης Περιφερειών Ελλάδας», ανέφερε χαρακτηριστικά.\nΟ υπουργός και από το Ρέθυμνο απηύθυνε έκκληση σε όλους τους Έλληνες να τηρούν τα μέτρα ασφαλείας για την αντιμετώπιση του κορωνοϊού, θυμίζοντας ότι η πανδημία έχει πολλαπλές επιπτώσεις στην κοινωνία και στην οικονομία. Ο κ. Θεοδωρικάκος δεσμεύθηκε να στηρίξει την απόφαση του Δήμου για επανασύσταση της Δημοτικής Αστυνομίας: «Η Δημοτική Αστυνομία απέδειξε ότι μπορεί να έχει πολύ μεγάλη συμβολή στην τάξη και την ασφάλεια, διότι προφανώς δεν είναι δουλειά της Ελληνικής Αστυνομίας να αντιμετωπίζει θέματα τα οποία αφορούν στις τοπικές κοινωνίες και στην υγειονομική ασφάλειά τους. Προχωράμε στην επανίδρυση της Δημοτικής Αστυνομίας στο Δήμο Ρεθύμνης», είπε ο υπουργός Εσωτερικών.\nΣε ό,τι αφορά στις επιπτώσεις της πανδημίας στα οικονομικά των Δήμων, ο κ. Θεοδωρικάκος ανήγγειλε, μετά την πρώτη οριζόντια δέσμη οικονομικής στήριξης με 90 εκατ. ευρώ όλων των Δήμων της χώρας, και δεύτερη φάση οικονομικής ενίσχυσης προς τους Δήμους. Όπως ανακοίνωσε ο υπουργός Εσωτερικών, στη δεύτερη φάση οικονομικής ενίσχυσης θα εξεταστεί, μαζί με την ΚΕΔΕ, ποιες θα είναι οι πραγματικές απώλειες σε κάθε Δήμο: «Μέσα στον Αύγουστο θα γίνει μια συνολική αξιολόγηση για να δούμε ποιο είναι το πραγματικό πρόβλημα των Δήμων και το προσεχές διάστημα θα υπάρξει το επόμενο πακέτο έκτακτης χρηματοδότησης, το οποίο θα λάβει με δίκαιο τρόπο υπ’ όψιν του το πραγματικό πρόβλημα που έχει κάθε Δήμος, ώστε να υπάρξει και η ανάλογη, ισοδύναμη στήριξη για επίλυση του προβλήματος».\nΈμφαση δόθηκε κατά τη διάρκεια της συνάντησης στην ένταξη σημαντικών έργων του Ρεθύμνου στο Πρόγραμμα «Αντώνης Τρίτσης» που αφορούν, μεταξύ άλλων, σε έργα ύδρευσης και αποχέτευσης, καθώς και στο κτίριο της Δημοτικής Φιλαρμονικής, αλλά και στην κατασκευή του 16ου δημοτικού σχολείου, τα οποία είναι ώριμα και πλέον περιμένουν χρηματοδότηση, προκειμένου να περάσουν στο στάδιο της υλοποίησης. Όπως εξήγησε ο κ. Θεοδωρικάκος «φιλοδοξώ το Ρέθυμνο να πάρει πολύ περισσότερα από αυτά τα δύο έργα, διότι το δικαιούται και το αξίζει. Και θέλω να διευκρινίσω πως ούτε τα δύο αυτά έργα είχαν εξασφαλισμένη χρηματοδότηση. Επομένως ξεκινάμε από το μηδέν, αλλά θα συνυπολογίσουμε ότι έχει υπάρξει ωρίμανση των έργων, προκειμένου να μπορέσουν να ενταχθούν όσο το δυνατόν πιο γρήγορα στο σχεδιασμό».\nΣε ό,τι αφορά στην πορεία των παραπάνω έργων ο κ. Θεοδωρικάκος υπογράμμισε πως στις προθέσεις του Υπουργείου είναι η υλοποίηση των αναγκαίων έργων σε όλους τους Δήμους. Για το σκοπό αυτό, την Δευτέρα στη συνάντηση που θα έχει με όλους τους Δημάρχους της Κρήτης στο Ηράκλειο, θα εξεταστεί η συνολική εικόνα, ώστε να υπάρξει ένας συνολικός σχεδιασμός, επισήμανε ο κ. Θεοδωρικάκος, τονίζοντας ότι δεν υπάρχει πρόθεση από την πλευρά του Υπουργείου να αδικήσει τους μικρότερους Δήμους, οι οποίοι έχουν προβλήματα, λόγω έλλειψης προσωπικού στις τεχνικές τους υπηρεσίες, και δεν έχουν έτοιμες μελέτες. «Δεν θέλουμε να πάνε τα χρήματα μόνο σε όσους είναι, ήδη, έτοιμοι. Μας ενδιαφέρει πάρα πολύ να υπάρξει συνεργασία των Δήμων με την ΕΕΤΑΑ, ώστε να ικανοποιηθεί και ο “τελευταίος” Δήμος, να ικανοποιηθούν όλοι οι Δήμοι της Κρήτης, όλοι οι Δήμοι της Ελλάδας». Τόνισε, επίσης, ότι αυτό έχει σχέση και με μια άλλη παράμετρο, την τροποποίηση του ν.4412, για την οποία υπάρχει, όπως είπε, συνεργασία με την ηγεσία του υπουργείου Υποδομών και Μεταφορών και με αυτήν του υπουργείου Ανάπτυξης και Επενδύσεων, ώστε να επιτευχθεί η επιτάχυνση των έργων.\nΌπως ανέφερε ο υφυπουργός Υποδομών και Μεταφορών, Γιάννης Κεφαλογιάννης, η παρουσία του υπουργού Εσωτερικών στο Ρέθυμνο και την Κρήτη «αποδεικνύει ότι η κυβέρνηση του Κυριάκου Μητσοτάκη είναι σε συνεχή επαγρύπνηση για την αντιμετώπιση και της διάστασης της κρίσης». Χαρακτήρισε εξαιρετικό το έργο που έχει κάνει στο υπουργείο Εσωτερικών μέσω του «Αντώνης Τρίτσης», τονίζοντας ότι «αποτελεί ένα αναπτυξιακό εργαλείο, προκειμένου η Τοπική Αυτοδιοίκηση να μπορέσει -σε συζήτηση και με την κοινωνία- να έχει τα οφέλη αυτών των έργων, τα οποία θα ενταχθούν». Τέλος, ευχαρίστησε για την έμφαση που έχει δοθεί από τον υπουργό και το Υπουργείο Εσωτερικών στη δρομολόγηση έργων για το Ρέθυμνο.\nΟ Δήμαρχος Ρεθύμνης, κ. Γιώργος Μαρινάκης, υπογράμμισε την ανάγκη στήριξης της Τοπικής Αυτοδιοίκησης. Κατά τα λεγόμενά του: «Πάντα η Αυτοδιοίκηση διεκδικεί και πάντα ζητάει ολοένα και περισσότερα. Αυτή είναι η αποστολή της. Είμαστε υπέρ του θεσμικού διαλόγου. Ακούσαμε με πολύ μεγάλη ευχαρίστηση τα όσα δήλωσε ο υπουργός. Όλη η Αυτοδιοίκηση θέλει να πατάει, σταθερά, στα “πόδια” της και ό,τι προγραμματίζει να γίνεται. Και να έχει το αντίστοιχο χρηματοδοτικό εργαλείο, ώστε τα έργα να υλοποιούνται. Χαιρόμαστε που αυτό μπορεί να γίνει και τώρα και να συνεχιστεί μια προσπάθεια που ξεκίνησε, πάλι, με πρωτοβουλία της Αυτοδιοίκησης και τώρα παίρνει νέα μορφή το “Αντώνης Τρίτσης”, με εξασφαλισμένη χρηματοδότηση, το οποίο είναι πάρα πολύ σημαντικό. Το Ρέθυμνο και ο Δήμος μου αισθάνεται ότι όλη η Αυτοδιοίκηση έχει μια τεράστια ευθύνη, να κρατήσει την κοινωνία σε συνοχή. Και χαιρόμαστε που ο υπουργός εξήγγειλε στήριξη προς τους Δήμους και μάλιστα τους πληττόμενους Δήμους».\n«Πέραν των άλλων μεγάλων προβλημάτων που αντιμετωπίζουν οι Δήμοι, όπως η υποστελέχωση υπηρεσιών, ένα μεγάλο “τέρας” που πρέπει να αντιμετωπιστεί είναι η γραφειοκρατία. Χρειάζεται απλοποίηση και τεχνική βοήθεια και για τους μικρούς Δήμους και για τους μεγάλους. Είμαστε σε μια κρίσιμη περίοδο και χρειαζόμαστε το δημόσιο έργο. Άρα χρειαζόμαστε μια πολιτεία με στρατηγικό σχέδιο και ένα νομοθετικό πλαίσιο ευέλικτο, διαφανές και αποτελεσματικό», είπε ο κ. Μαρινάκης.\nΟ κ. Μαρινάκης έθεσε και το ζήτημα αλλαγής υπολογισμού της χρηματοδότησης των Δήμων μέσω των ΚΑΠ, σημειώνοντας ότι ο Δήμος Ρεθύμνης, θεωρητικά, είναι Δήμος των 55.000, καθώς οι πραγματικοί κάτοικοι, λόγω επτάμηνου τουρισμού, ξεπερνούν τους 200.000.\nΣχολιάζοντας το αίτημα του Δημάρχου ο υπουργός Εσωτερικών, τόνισε ότι, ουσιαστικά, «παραβιάζει ανοικτές θύρες», καθώς έχει ζητήσει από τον πρόεδρο της ΚΕΔΕ να του υποβληθούν σκέψεις και προτάσεις για το πώς μπορεί να βελτιωθεί όλη η διαδικασία της διανομής των ΚΑΠ. «Υπάρχει αυτή η πλευρά που περιέγραψες Δήμαρχε, αλλά υπάρχουν και άλλες πλευρές. Με ενδιαφέρει να υποστηριχθούν Δήμοι με εκτάσεις αραιοκατοικημένες, που βρίσκονται σε μεθοριακές περιοχές της χώρας, τις οποίες δεν μπορούμε να εγκαταλείψουμε, διότι πρέπει να στηρίξουμε και την τελευταία γωνιά της Ελλάδας, όπως πρέπει να στηρίξουμε και Δήμους που έχουν πολύ μεγάλη τουριστική κίνηση και που ιδιαίτερα τους καλοκαιρινούς μήνες πολλαπλασιάζεται ο πληθυσμός τους και έχουν αυξημένες ανάγκες. Θα βρούμε το μέτρο και την ισορροπία, πάντοτε στη βάση της δημιουργικής συνεργασίας και της λογικής».\nΑναφερόμενος και πάλι στους Δήμους της Κρήτης και στο Ρέθυμνο είπε ότι φιλοδοξεί να υπάρχει η μέγιστη συνεργασία. Στόχος του είναι «να επωφεληθούν από το Πρόγραμμα “Αντώνης Τρίτσης” όλοι οι Δήμοι, καθώς τώρα υπάρχουν πραγματικά χρήματα που μπορούν να αξιοποιηθούν και όχι φρούδες υποσχέσεις, όπως υπήρχαν το προηγούμενο χρονικό διάστημα, που έμειναν λόγια του αέρα».\nΑύριο, Δευτέρα, ο κ. Θεοδωρικάκος θα μιλήσει σε ημερίδα που διοργανώνει η ΠΕΔ Κρήτης, σε συνεργασία με την ΕΕΤΑΑ, στο Ηράκλειο, για τις αναπτυξιακές προοπτικές του Προγράμματος «Αντώνης Τρίτσης». Παράλληλα, θα έχει συναντήσεις με τον Περιφερειάρχη, την Συντονίστρια της Αποκεντρωμένης Διοίκησης και τον Δήμαρχο Ηρακλείου, καθώς και με τις ΝΟΔΕ Ηρακλείου και Λασιθίου.


Η δήλωση του Θόδωρου Καρυπίδη για το Εκλογικό Αποτέλεσμα | blog καθημερινής ενημέρωσης\nΔημοσιεύτηκε απο τον Αντώνης Παραράς στις 27,Μάιος, 2019, 3:14 μμ. στις Κατηγορίες HOT - ΕΙΔΗΣΕΙΣ, photos, ΔΕΛΤΙΑ ΤΥΠΟΥ, ΔΗΜΟΤΙΚΕΣ & Περιφερειακές ΕΚΛΟΓΕΣ, ΠΕΡΙΦΕΡΕΙΑ Δ. ΜΑΚΕΔΟΝΙΑΣ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)